Veliki pad Bitkoina u septembru - Bizlife.rs\n08:59 Njujork, 16/09/2017\nVirtuelna valuta Bitkoin naglo je oslabila posle meteorskog skoka tokom leta, pošto su kineske vlasti odlučile da ograniče njenu trgovinu usred sve češćih upozorenja na nastanak tržišnog mehura.\nNajsnažnija kriptovaluta izgubila je 40 odsto svoje vrednosti, odnosno oko 20 milijardi dolara tržišne vrednosti, od 1. septembra kada je dostigla istorijski maksimum i vredela 4.921 dolar, navodi Blumberg.\nPošto je Kina 8. septembra počela da šalje signale za mere ograničavanja trgovine bitkoinima, on je samo u ovoj nedelji izgubio 30 odsto vrednosti, što predstavlja njegov najveći pad u pet dana od januara 2015. godine, kada mu je vrednost bila oko 200 dolara.\nKada je cena bitkona dostigla istorijski maksimum, Kina je 4. septembra objavila da će zabraniti inicijalnu kupovinu.\nJedna od najvećih internet menjačnica u Kini “Bi-Ti-Si Čajna” (BTC China) juče je saopštila da će odmah obustaviti registraciju novih naloga, dok su onlajn menjačnice “Huobi” (Huobi.com) i “O-Kej koin” (OKCoin) danas saopštile da će do 30. septembra obavestiti sve korisnike o prekidu trgovine, a da će do 31. oktobra obustaviti zamenu digitalne imovine u kineski juan.\nPosle njihovih saopštenja, cena bitkoina povećana je 10 odsto.\nOgraničenje trgovine bitkoinom deo je široke akcije kineskih vlasti protiv rizičnih finansijskih transakcija, pred promene u rukovodstvu vladajuće Komunističke partije Kine sledećeg meseca.\nAnalitičari spekulišu da bi to mogao da bude početak šire akcije vlada širom sveta koje strahuju od mogućnosti korišćenja digitalnih valuta za prevare i aktivnosti na crnom tržištu, navodi Blumberg.\nU Kini se odvija oko 23 odsto trgovine bitkoinom u svetu i u njoj žive mnogi od najvećih svetskih kopača bitkoina.\nVirtuelna valuta Bitkoin prodaje se i kupuje putem interneta i može se koristiti i za plaćanje roba i usluga. Bitkoin omogućava neposredne transakcije, kupovinu dobara i usluga i razmenu novca bez banaka i kreditnih kartica. Lako se može koristiti za ilegalnu trgovinu narkoticima i oružjem.


Posle Deutsche i Commerzbank na nizbrdici – Bankar.me\nJuly 26, 2016 BANKE, SVE VIJESTI, SVIJET Leave a comment\nBankarska grupacija sa sjedištem u Frankfurtu navela je da je u kvartalu april-jun zabilježila pad neto profita od 32 odsto u odnosu na odgovarajući period prošle godine, na 209 miliona eura (230 miliona dolara), prenosi agencija Frans pres.\nCommerzbanka je takođe objavila da je nivo adekvatnosti kapitala, ključna mjera finansijske snage banke, pao na 11,5 odsto krajem prošlog mjeseca sa 12 procenata iz marta.\nGlobalni finansijski regulatori doneli su propise kojima se od banaka zahtijeva da posjeduju veći nivo kapitala u odnosu na rizičnu aktivu u nastojanju da spreče ponavljanje finansijske krize iz 2008. godine i da spriječe dalje spasavanje banka na teret poreskih obveznika.\nNjemačka Deutsche banka prošlog mjeseca nije prošla američki stres test koji simulira teške ekonomske probleme, a za šta Federalne rezerve dijelom krive i lošu proceduru mjerenja rizika.\n“Kao što smo ranije najavili, adekvatnost kapitala može biti nestabilna u aktuelnom tržišnom okruženju“, navela je Commerzbanka u saopštenju, okrivljujući za trenutnu situaciju računovodstveno usklađivanje, veće obaveze prema penzionom fondu, kao i povećanje kapitalnih odbitaka iz revalorizacionih rezervi.\nPoput svojih konkurenata, Commerzbanka trpi pritisak na profit zbog niskih kamatnih stopa, oštrije regulative i sve jače konkurencije na domaćem tržištu.\nBanka je predvidjela blagi rast neto dobiti u ovoj godini, ali je početkom maja upozorila na to da njen cilj sve više izgleda preambiciozno, navodi Frans pres.\nPOJMOVICommerzbank Deutsche Bank Njemačke banke\nPrevious Rekonstrukcija SC „Morača”: Nova hala u zakup privatniku do 30 godina\nSljedeći Evropske berze pale, rezultati kompanija slabi


Džaferović: Turska bitan faktor stabilnosti na Zapadnom Balkanu - Kosovo Online\n27. Avgust 2021. • 22:21\nBošnjački član Predsedništva BiH Šefik Džaferović izjavio je danas posle sastanka članova Predsedništva Bosne i Hercegovine sa turskim predsednikom Redžepom Tajipom Erdoganom, da su odnosi BiH i Turske "prijateljski i bratski", prenosi Tanjug.\n"Turska i predsednik Erdogan su veliki prijatelj Bosni i Hercegovini", rekao je Džaferović, prenosi portal Klix.ba.\nOcenio je da su Turska i Erdogan bitan faktor stabilnosti Zapadnog Balkana i zamolio da nastave sa politikom stabilnosti.\nDžaferović je istakao da Turska ima brojne inicijative, počev od trilateralnih sastanaka sa BiH i Hrvatskom, kao i sa BiH i Srbijom i naveo da je planirano da uskoro bude održan trilateralni sastanak Turske, Hrvatske i BiH.\n"Bosna i Hercegovina je na svom NATO putu, evroatlantskom putu, ali u okviru toga jako je važna saradnja s našim prijateljima kakva je Turska, koja ima svoj evropski put, a podržava i put BiH", rekao je Džaferović.\nOcenio je da je izgradnja auto-puta Sarajevo-Beograd još jedan "stabilizirajući projekat" na Balkanu.\nDžaferović je rekao da je ostalo da parlament Turske ratififikuje taj sporazum i da počne izgradnja auto-puta, dodajući da je za to da se počne graditi na više mesta i kad je reč o severnoj i o južnoj konekciji.\n"Turska je dala Bosni i Hercegovini najbolje uslove u odnosu na sve druge države sveta. Moramo se organizovati da to iskoristimo", rekao je Džaferović.\nŠefik Džaferović BiH Redžep Tajip Erdogan Zapadni Balkan\nDodik, Džaferović i Komšić jednoglasno protiv priznanja Kosova\nDžaferović radikalno promenio stav o "mini Šengenu"


OO SDP BiH Bugojno: Vladajući u općini Bugojno izbjegli raspravu o problemu vodosnabdijevanja - Bug.ba - Info portal Bugojno\nRedakcija 29/07/2019 Nema komentara\nOsamnaesta sjednica Općinskog vijeća Bugojno održana 26.07.2019. godine bila je „iznenađujuće„ kratka. Zadnja tačka dnevnog reda, informacija o stanju vodovodno-kanalizacione mreže u općini Bugojno zahtijevala je posebnu pažnju i mnogo ozbiljniji pristup, budući da smo nedavno imali situaciju da je naša općina bila četiri dana bez snabdijevanja vodom. Podsjećamo da je naš Klub i Klub SBB-a tražio vanrednu sjednicu sa samo ovom tačkom, no vladajuća većina na čelu sa načelnikom Općine Bugojno, nije smatrala da ovakva situacija zahtijeva vanrednu sjednicu Općinskog vijeća. I na ovoj sjednici, isti nisu bili zaiteresovani da se uopšte raspravlja o ovoj važnoj temi, te da se pokušaju naći rješenja kako se naši sugrađani ne bi opet doveli u ovakvu situaciju, a što je neminovnost ovakvim odnosom vladajućih u općini Bugojno.\nNaime, iako je naš Klub zahtijevao da se sjednica nastavi zbog ove problematike, zahtijev je odbijen uz obrazloženje da određeni vijećnici imaju aktivnosti kojima moraju prisustovati.\nSama koncepcija sjednice je zamišljena da se dosta vremena izgubi na vrlo šture informacije o aktivnostima, a za kraj se ostavila najvažnija tačka ove sjednice, i to predviđena kao informacija o stanju vodovodno-kanalizacione mreže, iznesena od strane direktora JP Vodovod i kanalizacija Bugojno. Budući da je data samo informacija, sramotno je da mi vijećnici, nismo imali priliku postaviti pitanja direktoru, analizirati trenutno stanje ili dati određene sugestije. Zabrinjavajuće je da mi nemamo informaciju o realnom stanju vodovodno-kanalizacione mreže od strane stručnog lica, inžinjera, budući da takvog i nemamo zaposlenog u ovom javnom preduzeću, a vidimo da je isti prijeko potreban.\nNadamo se da će biti prilike u narednom periodu i da će se vladajući sjetiti da tačku o stanju vodovodno-kanalizacione mreže izglasaju kao prvu tačku dnevnog reda sjednice, jer mi nećemo zaboraviti neodgovornost, neorganizovanost, nestručnost, bahatost pojedinaca što dovoljno govori situacija u kojoj smo se nedavno našli.\nNije u redu od vladajuće većine, a ni od načelnika Općine Bugojno da situaciju u kojoj su građani naše općine ostavljeni četiri dana bez vode predstave kao nešto što je sasvim normalno, što se dešava i pritom da ne daju nikakvo valjano objašnjenje, već što prije završe sjednicu OV, samo da bi se brojalo da se ista održala.\nKlub vijećnika OOSDPBiH Bugojno\nRaspored utakmica za ponedjeljak 24. Memorijalnog turnira u malom nogometu “Admir Ljubuškić – Šutak”\nJavni konkurs za prijem namještenika u radni odnos u Općinski sud u Bugojnu


Za dve mere Nacionalne službe za zapošljavanje veliko interesovanje – RADIO TELEVIZIJA BOR\nZa dve mere Nacionalne službe za zapošljavanje veliko interesovanje\nBOR-Nakon ukidanja vanrednog stanja, aktuelne su dve mere zapošljavanja u organizaciji Nacionalne službe za zapošljavanje. U toku je konkurs za novozapošljavanje iz kategorije teže zapošljivih lica. Za ovu meru još uvek nisu utrošena finansijska sredstva tako da poslodavci još uvek mogu elektronskim putem ili direktno da donesu zahteve.\n„Za ovu meru vlada veliko interesovanje, poslodavci su, elektronskim putem ili direktno, uputili već 21 zahtev, a borska filijala je donela odluku za 25 lica. Tokom nedelje će biti doneta odluka o sprovođenju javnih radova za osobe sa invaliditetom i ostala lica. Grad Bor i Opština Majdanpek ne mogu da konkurišu, jer pripadaju drugoj kategoriji razvijenosti“, rekla je Lidija Načić, direktor NSZ, filijala Bor.\nJavni radovi, koje finansira Grad Bor, sredinom maja ponovo su aktivirani, nakon što su obustavljeni zbog vanrednog stanja. Veći broj poslodavaca već je pozvao radnike koji su bili angažovani na javnim radovima.\nTags: Javni radovi, nacionalna služba za zapošljavanje, novozaposljavanje\nPrevious Konkurs MUP-a za upis polaznika\nNext Reforma inspekcija u Srbiji


Obeležena 76. godišnjica pogibije Koste Sredojeva Šljuke – Kikinda Online News – Kikinda Online News\nObeležena 76. godišnjica pogibije Koste Sredojeva Šljuke – Kikinda Online News\nBy aleksandar.zigic09@gmail.com\t February 13, 2020 February 13, 2020 No Comments\nPolaganjem venaca pored spomen obeležja Opšte bolnice Kikinda, obeležena je 76. godišnjica pogibije kikindskog rodoljuba i pripadnika kikindskog partizanskog odreda Koste Sredojev Šljuke. Pored Miodraga Bulajića koji je položio venac ispred Gradske uprave, događaju su prisustvovali i članovi udruženja ,,Proka S Plavi”, članovi SUBNOR-a i političkih partija.\nKosta Sredojev Šljuka bio je jedan od najznačajnijih boraca partizanskog odreda u Kikindi, koji je u ratu učestvovao od samog početka. Izdao ga je mladi “skojevac” Stojan Grujić kojeg su Nemci uhapsili i mučili, zbog čega je i pristao da bude njihov agent. Kosta Sredojev Šljuka streljan je dok je pokušavao da preskoči zid Bolnice:\n-,, Stojan Grujić je izdao svog kolegu, pa je bio uhapšen i izrešetan mecima neprijatelja. Kikindski rodoljub je na ovom mestu izgubio svoj život, a mogao je da napreduje još više u narodnooslobodilačkoj borbi u oslobođenju naše zemlje” – izjavio je Milenko Babić predsednik kikindskog SUBNOR-a, usput najavivši da će u narednim danima raditi na pokretanju postupka da kikindska Opšta bolnica ponovo ponese ime po istaknutom kikindskom rodoljubu koji je položio svoj život u narodnooslobodilačkoj borbi.


Mojes dobija 60 miliona za januar!? - Sportske.net\nMojes dobija 60 miliona za januar!?\nMenadžer Mančester Junajteda Dejvid Mojes imaće u januaru na raspolaganju veliki novac za dovođenje pojačanja, javljaju engleski mediji.\nNova finansijska injekcija klubu sa "Old Traforda" stiže od sportske kompanije NIKE sa kojom će Junajted potpisati sponzorski ugovor vredan oko 300 miliona evra.\nOvo će biti najveći sponzorski ugovor ove kompanije sa nekim fudbalskim klubom, jer ova američka kompanija ima ugovor sa Realom koji je dvostruko manji od iznosa koji bi Junajted trebalo da dobije.\nPo ovom ugovoru engleski klub će godišnje dobijati 62 miliona funti, a tu sumu u klubu žele da iskoristite za dovođenje nekog zvučnijeg pojačanja već u janurskom prelaznom roku.\nIako je Mojes seo na klupu Junajteda pre nekoliko meseci, mnogi mu zameraju na očajno odrađenom prelaznom roku, u kojem je doveden samo Maruan Fealini, za kojeg je Junajted morao da izdvoji 27.5 miliona funti.\nIgrači koji se nalaze na radaru čelnika Junajteda su Sami Kedira i Andre Erera, pa bi nema sumnje u slučaju njihovog dolaska u ovaj klub, Mojes bar privremeno utišao kritičare.


UPISOV VODIČ ZA ZAPOSLENE PREDSTAVLjEN NA SAJMU\n23/05/2013\tby udruzenje\tin Vesti\nOvogodišnji beogradski sajam igara na sreću, sedmi po redu, okupio je brojne izlagače – priređivače i proizvođače iz zemlje i inostranstva. Sajam kao i uvek predstavlja odličnu priliku da se predstave novine kada su nove igre u pitanju, ali i novi proizvodi u okviru celokupne industrije igara na sreću.\nI Udruženje priređivača igara na sreću Srbije iskoristilo je priliku i na sajmu nastavilo sa predstavljanjem novog vida u prevenciji zavisnosti i podizanju nivoa odgovornog priređivanja igara na sreću. Predsednik UPIS-a Vanja Bulić ističe da je sajam pravo mesto da se nastavi sa predstavljanjem vodiča za zaposlene, koji je UPIS objavio u saradnji sa Specijalnom bolnicom za bolesti zavisnosti iz Beograda.\nVodič za zaposlene u industriji igara na sreću, koji je iz štampe izašao nekoliko dana pre početka sajma, izazvao je priličnu pažnju i igrača i izlagača, a posebno priređivača igara na sreću. Domaći, ali i priređivači iz regiona su ispoljili veliko intersovanje za vodič, prvenstvenio za njegov sadržaj.\nObjavljivanjem vodiča za zaposlene u industriji igara na sreću, čiji je autor Jasmina Milašinović, rukovodilac odseka za prevenciju Specijalne bolnice za bolesti zavisnosti iz Beograda, UPIS nastavlja sa primenom savremenih trendova u prevenciji zavisnosti od igara na sreću i po tome je jedinstven u regionu, a i šire.


Goran Bogdanović: Od nove vlade Kosova očekujemo da zavlada mir, da nema uzajamnih pretnji - Politika - Dnevni list Danas\nPočetna » Politika » Goran Bogdanović: Od nove vlade Kosova očekujemo da zavlada mir, da nema uzajamnih pretnji\nGoran Bogdanović: Od nove vlade Kosova očekujemo da zavlada mir, da nema uzajamnih pretnji\nBivši ministar za Kosovo u Vladi Srbije Goran Bogdanović je izjavio da kosovski Srbi od nove vlade koju će najverovatnije voditi Aljbin Kurti pre svega očekuju da na Kosovu zavlada mir, da nema uzajamnih pretnji, da napokon počne borba protiv organizovanog kriminala koji je nepodnošljiv, ne samo na severu gde on živi, nego i na čitavom Kosovu.\n1Piše: Beta 24. novembra 2019. 23.50\nOn je u emisiji „Most“ radija Slobodna Evropa rekao da ne vidi razlog da Beograd sutra ne razgovara sa Aljbinom Kurtijem bez obzira što on možda zagovara Veliku Albaniju, ali je bar transparentan.\nPrema njemu, Kurti „kaže ono što misli za razliku od drugih koji su jedno pričali, a drugo na terenu sprovodili“.\n„Setite se samo Zajednice srpskih opština, setite se samo Briselskog sporazuma – za sedam godina bukvalno ništa nije uradjeno. Kao Srbin sa Kosova očekujem da će nova vlada mnogo više uraditi po tom pitanju nego Tači i Haradnaj, jer oni su ipak ucenjeni“, kaže Bogdanović.\nSrbi imaju problema kad putuju na Kosovo, a i Albanci kad putuju u Srbiju, kaže on i dodaje da pre svega treba rešavati životne probleme – da nemate problema s dokumentima, registarskim tablicama, katastrom, diplomama, strujom, a pre svega s bezbednošću.\n„To je ono što opterećuje i Srbe i Albance. Treba prvo rešiti te probleme, pa onda krenuti na one krupnije“, kazao je Bogdanović.\nOcenio je da je razmena teritorija nešto najgore što bi moglo da se desi srpskom narodu na Kosovu.\n„Opozicija u Srbiji stalno napada ideju razgraničenja, a u Prištini, sem Haradinija i Aljbina Kurtija, malo je onih koji su javno protiv toga. Nismo čuli glasove kosovskih nevladinih organizacija, dok se one u Srbiji žestoko tome protive“, rekao je on.\nPo njegovim rečima, razmena teritorija može da podeli ne samo srpski narod na Kosovu, nego i da ugrozi ostale narode na Balkanu.\n„Jer, Srbi i Albanci i Bošnjaci i mnogi drugi narodi žive u više zemalja bivše Jugoslavije. Razmena teritorija bi samo izazvala domino efekat koji bi razbuktao nacionalističke strasti i apetite. Mislim da kod nekih zapadnih lidera i dalje postoji ta ideja, a više sam nego siguran da i dalje postoji kod (predsednika Srbije Aleksandra) Vučića“, kazao je on.\nBogdanović ne vidi kako bi u bliskoj budućnosti bilo ko u Srbiji mogao priznati nezavisnost Kosova.\n„Ne postoje ni klima, niti uslovi za tako nešto. Ali, hajde da ne govorimo o priznanju, hajde da uredimo odnose pa da jedni druge ne ometamo u medjunarodnim i sportskim organizacijama. I da uspostavimo odnose koji neće opterećivati budućnost dva naroda“, rekao je Bogdanović.\nGoran Bogdanović, KosovoBeograd\nTramp vidi Kosovo samo kao priliku da popravi spoljnopolitički bilans\n25. novembra 2019. u 08.39\nTi, jesi rodjenna Kosovu, ali na zalost ne zivis na Kosovu, odavno si se smestio u Beogradu.


"Bambi" veruje u titulu i zna lek za izlazak iz krize - Sportske.net\n"Bambi" veruje u titulu i zna lek za izlazak iz krize\nProlećni deo sezone nije počeo kako treba ali Zoran Tošić smatra da dobar rezultat u Nišu može da predstavlja najavu izlaska iz krize.\nSve je izvesnije - Partizanu i Zvezdi će stvarno biti oduzeti bodovi?!Partizan - Vreme je za još jednog debitanta?Da li je realno da se u subotu igra fudbal u Srbiji?Krstajić stigao u Rusiju, a tamo - čovek protiv koga je odigrao nezaboravni meč u dresu Partizana!Čaki se adaptirao, evo šta kaže o pritisku i atmosferi u Partizanu\nPartizan nije dobro otvorio prolećni deo sezone što je rezultiralo ispadanjem iz Evrope i povećanjem bodovnog zaostatka za Crvenom zvezdom.\nVeć u subotu ekipu Miroslava Đukića očekuje novi izazov jer gostuje ekipi Radničkog iz Niša koja je na domaćem terenu u tekućoj sezoni izgubila samo dve od dvanaest odigranih utakmica.\n"Partizan uvek mora da pobeđuje i gura napred. Nadam se zaokretu već od subote u Nišu, da zaboravimo ovo što je bilo i vratimo se na pravi put", dodaje vezista crno-belih.\nŠest kola pre kraja ligaškog dela prvenstva Partizan zaostaje 11 bodova za Crvenom zvezdom i ukoliko ta razlika ostane na snazi na startu plej-ofa crveno-beli će imati 6 bodova više, ali ih ni dva poraza uz svih sedam pobeda Partizana neće sprečiti da stave ruke na trofej.


Ren i jabuke našli put do ruskog tržišta - Ekonomija - Dnevni list Danas\nPočetna » Ekonomija » Ren i jabuke našli put do ruskog tržišta\nDelegacija iz Srbije i Republike Srpske obišla Tambovsku oblasti\n0Piše: Mirjana N. Stevanović 20. oktobra 2017. 15.00\nFoto: FI/Haseeb Igbal\nTo su prvi vidljivi rezultati petodnevne posete delegacije Srbije i Republike Srpske ruskom gradu Tambovu.\nBoravak u tom gradu, sedištu istoimene oblasti, započeo je upravo na Univerzitetu gde je prošle nedelje otvoren tradicionalni Dan nauke, na kome su i dva člana srpske delegacije, braća Aleksandar i Filip Jelić, imala prezentaciju novog načina postavljanja keramičkih pločica, što je njihova inovacija. U isto vreme, studentima lingvistike, istorije, žurnalistike i političkih nauka sa tog Univerziteta, vođa delegacije, dr Velibor Stević održao je dvočasovno predavanje o odnosima Srbije i Rusije.\n– Ruska strana je prihvatila da zajedno organizujemo izvoz rena na to tržište, ali žele i da uđu u kooperantski odnos, da ulože zemljište i počnu proizvodnju po mojoj metodologiji i recepturi. Reč je o eksperimentalnom uzgoju koji primenom specifičnog koncentrata i pod određenim uslovima, uvećava prinos i za više od sto odsto – kaže za Dabas Aleksandar Sretenović, koji uz ostale poslove, na registrovanom gazdinstvu Jasenak, nadomak Obrenovca, razvija novu tehnologiju.\nNajdalje se odmaklo u razgovorima o saradnji visokoškolskih ustanova, a Ivanka Gajić, dekanka Fakulteta za sport sa Univerziteta Union „Nikola Tesla“, inače zadužena za te pregovore, objašnjava da je reč o ozbiljnom projektu sa velikim univerzitetom koji u svom sastavu ima 16 fakulteta, 13.000 studenata iz 64 zemlje.\n– Za nas bi takva saradnja predstavljala naučno prosvetni most između dva bratska naroda. Spremni smo da ponudimo najbolji kadar kojim raspolažemo, nudimo i partnerstvo sa lokalnim samoupravama koje su brze, konkretne i svoje aktivnosti obavljaju bez administrativnih kočnica. Na osnovu potreba gradova Zrenjanina i Banjaluke, razgovaralo se o nekoliko fakulteta, poljoprivrednom, mašinskom, šumarskom, medicinskom, IT, kao i o umetničkim fakultetima – ističe Gajićeva.\nInače, grad Zrenjanin je predstavio i druge investicione mogućnosti, a prema rečima Sime Salapure, pomoćnika gradonačelnika tog grada, lokalna vlast se trudi da u jakoj konkurenciji gradova i zemalja bude jedna od najatraktivnijih sredina za ulaganje.\nI domaćini su ukazali na olakšice koje ruska država daje izvoznicima, a koje pogoduju stranim firmama, kao i da modeli mešovitih preduzeća lakše nalaze kupce u zapadnim zemljama. Predstavljene su i konkretne pogodnosti za investitore u građevinarstvu, objašnjene mogućnosti i lokacije sa gotovim projektima koje bi mogle da zainteresuju srpske građevinare, poput rekonstrukcije stadiona „Spartak“.\nKako se proizvodi na nekoliko hektara?\nStudente Tambovskog državnog univerziteta, gde je dr Velibor Stević održao predavanje o rusko-srpskim odnosima, naročito su interesovala događanja iz poslednje decenije. Stević, koji od ranije ima uspostavljenu saradnju sa ovim Univerzitetom, objašnjavao je stav Srbije prema NATO-u, uzroke i epilog bombardovanja 1999. godine, ulogu Rusije u UN i SB po pitanju Kosova, odnos prema sankcijama koje su uvedene Rusiji ,“migovima“… Brojna pitanja bila su posvećena privrednim temama – koliki je srpski BDP, prosečna plata, kako se proizvodi na imanju od nekoliko hektara…\nMegatrend: Kutlešić novi rektor, Jovanović odlazi u penziju


U Maroku nikad vrelije, oboreni svi toplotni rekordi - izmereno 50 stepeni\nU Maroku nikad vrelije, oboreni svi toplotni rekordi – izmereno 50 stepeni\nSvet Autor:Beta12. jul. 202117:05\nMaroko je zabeležio apsolutni rekord po visini temperatura ovog vikenda u "izuzetnom" toplotnom talasu kada je temperatura dostigla gotovo 50 stepeni Celzijusa i na nekim mestima prelazila mesečnu normalu za pet do 12 stepeni, javili su danas meteorološki zvaničnici.\nSubota je bila najvreliji dan sa vanredno visokim temperaturama u nekim oblastima koje do sada nikad nisu izmerene bez obzira na mesec, navodi se u saopštenju Meteorološke uprave (DGM), koja ukazuje da su „potučeni apsolutni rekordi za maksimalne temperature“.\nNajmanje 95 osoba umrlo od vrućina u Oregonu, guverner ocenjuje – neprihvatljivo\nPožari zbog velikih vrućina u Kanadi, u jednom od njih izgorelo skoro celo selo\nU subotu je na termometru izmereno 49,6 stepeni Celzijusa u Sidi Slimanu na severozapadu, što je bila najviša temperatura izmerena ovog vikenda u Maroku.\n„Ova vrelina je usledila zbog dolaska mase suvog i vrućeg vazduha preko juga koji izaziva osetni porast temperature“, navela je Meteorološka uprava prognozirajući pad temperature narednih dana na severu i istoku zemlje.\nProšla 2020. godina već je bila najtoplija godina ikad zabeležena u Maroku sa srednjom temperaturom većom za 1,4 stepena Celzijusa u odnosu na klimatsku normalu za period 1981-2010, prema ranijem saopštenju Meteorološke uprave.\nToplotni talas u Maroku događa se u vreme kada više zemalja kao što su Španija, Kanada i SAD beleže rast temperatura do ekstremnih nivoa.\nPrema naučnicima vreline su nedvosmisleno znak zagrevanja planete i očekuje se da će tih toplotnih talasa biti sve više, da će biti sve duži i intenzivniji.\nDo sada je ljudska aktivnost izazvala porast temperature u svetu od više od jednog stepena Celzijusa u odnsu na preindustrijsku eru, što je dovelo do razornijih oluja, intenzivnijih toplotnih talasa, suša i porasta broja šumskih požara.\nDecenija 2010-2019 bila je natoplija ikad zabeležena i pet najtoplijih godina ikad registrovano bilo je u pet poslednjih godina tog perioda.


Nakon pucnjave bačena bomba na zgradu u Prijedorskoj ulici - Klix.ba\nNova eksplozija u Sarajevu\nNakon pucnjave bačena bomba na zgradu u Prijedorskoj ulici\n23.10.2010. u 10:30\nU ulici Prijedorska u Sarajevu u subotu oko 01.00 sati došlo je do upotrebe vatrenog oružja i aktiviranja eksplozivne naprave, saopćeno je iz MUP-a KS.\nPrema informacijama iz Operativnog centra MUP-a Kantona Sarajevo, povrijeđenih nije bilo, ali je pričinjena materijalna šteta na fasadi zgrade ispred koje je bačena bomba i stanu vlasnika S. R., koji koristi B. S.\nU tom stanu zatečena je osoba inicijala M. H., rođen 1991. godine. M. H. je lišen slobode, zbog postojanja osnove sumnje da je počinio kazneno djeli uzazivanja opće opasnosti, 20. oktobra 2010. godine, aktiviranjem eksplozivne naprave ispred kafića "Music" u ulici Zmaja od Bosne u općini Novo Sarajevo, navodi se u saopćenju MUP-a KS.\nUviđaj su izvršili pripadnici Ministarstva unutrašnjih poslova koji su u ulici Prijedorska do broja 22 pronašli čahure od vatrenog oružja i "kašiku" od ručne bombe.\nPodsjećamo, 19. oktobra je najprije došlo do tučnjave i vatrenog obračuna ispred kafića "Music" na Pofalićima, i tom prilikom su povrijeđene tri osobe, među kojima i vlasnik tog ugostiteljskog objekta, Muamer Helać.\nSutradan je bačena bomba ispred kafića "Music", a povrijeđenih u tom napadu nije bilo, ali je pričinjena materijalna šteta na objektu.\nTakođer, nepoznata osoba, ili više njih, aktivirala je eksplozivnu napravu 21. oktobra u ulici Ruđera Boškovića, kod broja 190, u sarajevskom naselju Pofalići.


Poljoprivredni sajam u Novom Sadu od 18. do 24. septembra: Ulazak uz digitalni zeleni sertifikat ili negativan test – TV Kikinda\nNovosadski sajam dobio je dozvolu Kriznog štaba za organizaciju manifestacije u periodu od 18. do 24. septembra. Tada će biti održan 88. međunarodni poljoprivredni sajam, 53. međunarodni sajam lova i ribolova i Sajam ekologije.\nNeophodno je da se primene svi protokoli, poput onih na festivalu Exit, nedavno održanom u Novom Sadu, a to znači da će uslovi za izlagače i posetioce biti – digitalni zeleni sertifikat (potvrda o vakcinaciji ili preležanom kovidu-19), negativan brzi antigenski ili PCR test, navedeno je u odgovoru na dopis Novosadskog sajma.\nProšlogodišnji Poljoprivredni sajam u Novom Sadu zbog epidemiološke situacije po prvi put održan je onlajn.\nNajveća smotra agrara u ovom delu Evrope mesto je na kojem izlagači predstavljaju najnovija dostignuća, proizvode, iskustva kao i najsavremeniju mehanizaciju, a Ministarstvo poljoprivrede, šumarstva i vodoprivrede i sve relevantne pokrajinske i institucije Grada Novog Sada subvencije za poljoprivrednu proizvodnju. Najaktuelnije teme iz oblasti poljoprivrede obrađuju se kroz stručne skupove, edukacije i prezentacije sa posebnim osvrtom na unapređenje znanja i primere dobre prakse.\nMeđu redovnim posetiocima Sajma već godinama unazad su i brojni poljoprivredni proizvođači i firme iz Kikinde.\nPored domaćih izlagača, dolazak su najavile i firme iz Češke koja je zemlja partner, Italije, Španije, Belorusije, Poljske, Holandije, Turske, kao i zemalja u okruženju.


Adi stiže sledeće nedelje, možda i Drago - Moja Crvena Zvezda\nПрипреме Трансфери Фудбал\nAdi stiže sledeće nedelje, možda i Drago\nод Драган јул 8, 2011 19 81\nPripremama Crvene zvezde bi konačno trebao da se priključi i reprezentativac Gane Li Adi, koji je dobio odobrenje lekara da napusti Akru.\n„Adi je ponovio da je bio bolestan i da će sve dokumentovati. Iskreno, hoćemo ovu priču da zatvorimo, a sešćemo da razgovaramo, kako bi pronašli najbolje rešenje za sve. Jedino mora i Adiju da bude jasno da nema prodaje ispod cene koju je zacrtala Zvezda“, rekao je Ivan Adžić i dodao da će u slučaju Adijevog ostanka u klubu internacionalac iz Gane morati da se maksimalno posveti svojim obavezama.\n„Ako ostane u Zvezdi, moraće da se posveti obavezama na terenu. Odlaskom Uroša Ćosića u redove omladinske selekcije Srbije zbog Evropskog prvenstva u Rumuniji i kašnjenja Adija, imamo problem štopera.“\nIvica Dragutinović bi mogao da pojača odbranu narednih dana..\n„Moja je želja kao i trenera Prosinečkog da Ivica prelomi i postane naš član. Još je u Grčkoj, a najkasnije posle vikenda znaćemo da li moramo da povučemo novi potez sa kojim bi stavili tačku na posao u prelaznom roku. Luković i Magraosu odlični igrači, ali i mnogo koštaju.“\nU slučaju da se ne dovede neko pojačanje na mestu levog krila, Prosinečki će kombinovati sa trenutnim sastavom.\n„Postoji problem pošto nije lako pozajmiti igrača na šest meseci ili godinu dana. Postoji opcija da to ponovo bude Brazilac, ali i ako ne budemo realizovali posao, trener Prosinečki je rekao da će iz postojećeg igračkog kadra pronaći najbolje rešenje.“\nSa kojom ekipom u novu sezonu?


Širle: I dalje mi je čudno da gledam Švajnija u dresu Junajteda\nBeta\t 7. decembra 2015. 20:00\nFudbaler Volfsburga Andre Širle priznao je danas da mu je i dalje čudno da gleda Bastijana Švajnštajgera u dresu Mančester junajteda.\nŠvajnštajger je letos, posle 17 godina otišao iz minhenskog Bajerna i prešao u Mančester junajted, kod svog nekadašnjeg trenera Luja van Gala.\n“Pomalo mi je čudno da ga vidim jer sam ga do sada gledao samo u dresu Bajerna ili reprezentacije Nemačke. Ali, kad porazgovaram sa njim, vidim da stvarno uživa u Mančesteru”, rekao je Širle danas nemačkim medijima.\nŠvajnštajger je osvojio osam titula prvaka Nemačke, Ligu šampiona i Svetsko klupsko prvenstvo sa Bavarcima.\nUtakmica Volfsburga i Mančestera biće odlučujuća za dalji plasman. Volfsburg ima devet bodova, Junajted ima osam, a PSV sedam. Širle je rekao da neće biti nikakvih emocija u duelu sa Švajnštajgerom, uprkos velikom poštovanju.\n“Nećemo mu donositi nikakve poklone. Njegova mirnoća i iskustvo su ono što ga izdvaja od drugih. On je suštinski iskusio svaku moguću situaciju u fudbalu i postigao je toliko mnogo kao igrač. Moramo da se pobrinemo da ne oseća nikakvu slobodu”, rekao je Širle.


Društvo i ekonomija: Broj onih koji robijaju zbog silovanja u Srbiji je iznenađujući - BalkaniYUm.TV '); } //]]>\nBroj onih koji robijaju zbog silovanja u Srbiji je iznenađujući\nBeograd -- Od osuđenih 7.800 osoba, koliko ih je u srpskim zatvorima, njih 160 robija zbog silovanja, piše Politika. Prema podacima Uprave za izvršenje krivičnih sankcija Ministarstva unutrašnjih poslova, dostavljenim tom listu, silovatelji čine 2,1 posto populacije osuđenika i taj procenat je konstantan i ne menja se već pet godina unazad.\nZbog krivičnog dela obljube sa detetom, u zatvoru je 47 osuđenika, što je 0,6 odsto osuđenih. Zabrinjava podatak, navodi list, da u zatvorima nema nijednog osuđenika zbog krivičnih dela - podvođenje i omogućavanje vršena polnih odnosa i iskorišćavanje računarske mreže ili komunikacije drugim tehničkim sredstvima za izvršenje krivičnih dela protiv polne slobode prema maloletnoj osobi.\nSamo su u policijskoj akciji "Armagedon" od njenog početka 2010. do danas, podnete krivične prijave protiv više od 250 osumnjičenih zbog krivičnih dela prikazivanja, pribavljanja i posedovanja pornografskog materijala i iskorišćavanja maloletne osobe za pornografiju. Zabrinjavajuća je činjenica da su mnogi od njih sada na slobodi, navela je Politika.


Ribarska Stolica NOVA Kamp Stolica za Ribolov AKCIJA - KupujemProdajem\nFitnes i vežbanje > Sprave za teretanu > ID oglasa: #116580547 (Obnovljen: pre 2 nedelje)\nRibarska Stolica NOVA Kamp Stolica za Ribolov AKCIJA\nCene nisu fiksne, odredite ih sami! Ukoliko budete realni, lako cemo se dogovoriti. Nemojte se stideti cenkanja, ovo nije prodavnica, tako da je svaki dogovor moguc : ) Za kupovinu vise komada, moguca je veca korekcija cene.\nPotpuno NOVE kamperske, ili ribarske stolice, veoma prakticne, jer se mogu spakovati u torbicu i ne zauzimaju previse mesta, kao sto mozete videti na drugoj fotografiji. Lakse su od jednog kilograma, tako da ih mozete nositi sa sobom u svakoj situaciji. Dimenzije stolice su sledece:\n- Visina 69 cm\n- Visina sedista 36 cm\n- Sirina 59 cm\n- Dubina 57 cm\nGuma zimska M+S Sava 175 70 14 REZERVISANO\nVodovodna Plasticna Cev Precnika 25 mm NOVA AKCIJA


Prestao štrajk u Puli - Svet - Dnevni list Danas\nPočetna » Svet » Prestao štrajk u Puli\nPrestao štrajk u Puli\nS obzirom na to da su danas na račune Uljanikovih radnika uplaćene plate za juče, čime je prestao razlog organizovanja i sprovođenja štrajka započetog 22. avgusta, štrajkački odbor pulskog Uljanika donio je jednoglasnu odluku o obustavi štrajka, prenosi Al Jazeera Balkans.\n0Piše: S. D. 31. avgusta 2018. 22.09\nMeđutim, kao što je u izjavi za novinare potvrdio predsednik štrajkačkog odbora Đino Šverko, uvažavajući osetljivost trenutka i složenost situacije oko opstanka brodogradilišta i svih društava u sastavu Uljanik Grupe, štrajkački odbor odlučio je da se neće raspustiti, odnosno da nastavlja s radom, što ne utiče na valjanost odluke o obustavi štrajka.\nŠtrajkački odbor je ujedno uputio pismo hrvatskom ministru privrede Darku Horvatu u kojem se zahvaljuje na podršci, trudu i aktivnostima koji je uložio u problem rešavanja plate radnika Uljanik Grupe za jul.\n„Isplatom plate za jun stvorene su tek minimalne pretpostavke za nastavak delatnosti društava u okviru Uljanik Grupe. Međutim, u narednom razdoblju nama kao predstavnicima sindikata nameću se brojna pitanja u vezi s opstankom i restrukturiranjem brodograđevne delatnosti u Puli i Rijeci, na koje uz pregršt kontroverznih informacija i dezinformacija, do današnjeg dana nemamo konkretne odgovore“, navodi se u pismu.\nŠtrajkački odbor poziva Horvata na sastanak na kojem „žele da potraže odgovore i razjasne sumnje u vezi s programom restrukturiranja i diverzifikacije, kao i uloge strateškog partnera u budućim aktivnostima“.\nhrvatska, strajk, uljanikPula


“Žurku” za svoj 18. rođendan Mateja je napravio u Institutu za transfuziju - Leutar.net\n“Žurku” za svoj 18. rođendan Mateja je napravio u Institutu za transfuziju\nMateja Radulović, učenik medicinske škole u Zemunu svoje punoljetstvo proslavio je prošle nedelje jednom neobičnom “žurkom” na Institutu za transfuziju krvi u Beogradu. Svoje drugove i rođake Mateja je, umjesto u restoran ili na neki splav pozvao da daju krv.\nOsim prijatelja i rođaka među gostima je bilo i njemu nepoznatih ljudi, a odziv je bio sjajan – oko 40 ljudi se tog dana pojavilo da da krv. Oni su vidjeli tekst u “Blicu” kojim je ovaj događaj i najavljen i došli da i oni kao daju podršku ovom sjajnom mladiću.\nКako smo svakodnevno izloženi vijestima o tome da krvi nema dovoljno kako bi se sačuvali životi ugroženih, a Mateja je od korone izgubio i članove svoje šire porodice, odlučio je da ostane odan svom budućem pozivu i na ovaj način pomogne svima kojima je pomoć potrebna.\nNa pitanje zašto je odabrao da punoljetstvo proslavi na ovaj način, Mateja odgovara:\nGrupa od oko 40 njegovih drugova i drugarica, kao i članova porodice i rođaka upriličila je ovo nesvakidašnje slavlje i odlučila da dječaku pokloni baš ono što je tražio, a to je humanost i dobrota na delu.


Vesti online / Svet / / Vetingen mirisao na Srbiju\nVetingen mirisao na Srbiju\nU Vetingenu je održana poznata gradska fešta, na kojoj su učestvovali svi klubovi i restorani iz ovog gradića blizu Ciriha, a među njima i naše udruženje, Ansambl narodnih igara "Abrašević Ć" iz Vetingena.\nPorodice Dimitrijević i Arsić (Foto: Ž. Marković)\nFešta je trajala tri dana, a naš šator je sva tri dana najčešće bio dupke pun, pa su čak i stolovi za stajanje, koji su bili postavljeni oko šatora bili zauzeti.\nNaruku organizatora je išlo lepo vreme, koje je trajalo celog vikenda. Ljudi koji su željni naše muzike, a posebno omladina iz drugih udruženja došla je da uživa i druži se.\nSvake godine na "srpski burger"\n- Poznati su nam vaši specijaliteti sa grila, takozvani srpski burger i zato dolazimo svake godine ovde kod vas da jedemo - izjavili su za "Vesti" Dominikanka Paola i Portugalac Žerson.\n- Mi smo već osam godina na Vetinger fešti pod nazivom Spirit of Serbia , imamo leskovački roštilj, a posetioci mogu sami da se posluže. Tu su ćevapi, razne kobasice, pljeskavice, pileće i svinjske šnicle i drugi specijaliteti. Imamo i bar sa 14 različitih rakija i uz svako čokanjče serviramo i meze - pršutu, masline i sir. Ljudi su time oduševljeni, a tradicionalno imamo i našu vrhunsku muziku uživo iz Srbije. Gledamo da taj miris Srbije prenesemo ovde u Vetingen - ističe Nenad Milenković, predsednik ANI "Abrašević- Ć " iz koji je i predsednik Saveza srpskog folklora u Švajcarskoj.\nPriprema za Aleksinac\n- Došli smo porodično, mogu tako reći na vašar, jer se ovde u Vetingenu osećamo kao da smo na vašaru u Aleksincu. Slušamo muziku uz meze i piće i sakupljamo energiju za odmor koji će uskoro - kaže Miloš Dimitrijević, koji je došao sa suprugom, sinom, sestrom i familijom Arsić.\nSvi su inače rodom iz Moravca kod Aleksinca.\nOn dodaje da su lepo prihvaćeni i da ljudi rado dolaze pod njihov šator.\n- Stiče se utisak kao da su na nekom od većih vašara u Srbiji, a sve uslove za to imamo. Mi ovde imamo 200 sedećih mesta, a sinoć je bio pun šator i oko šatora, tako da je sigurno bilo duplo više posetilaca. A što se tiče roštilja zna da bude red do onog drugog šatora naših komšija, svi čekaju na pljeskavice, što bi Švajcarci rekli "srpski burger" i druge specijaliteta sa roštilja - nastavlja Milenković.\nPomagali i prijatelji kluba\nPrema rečima Nenada Milenkovića, na štandu je radilo 65 osoba.\n- To su uglavnom folkloraši članovi kluba i njihovi roditelji, ali i prijatelji koji žele jednostavno da pomognu kada je najveća gužva. Ovom prilikom zahvaljujem njima koji su radili skoro bez pauze, a zahvaljujem takođe i dragim gostima iz drugih folklornih udruženja, koji su posetili naš šator i time podržali ovu gradsku manifestaciju - kaže Milenković.\nNa celoj manifestaciji, ulicama grada Vetingen je prodefilovalo oko 20-ak hiljada ljudi, dok je srpski šator za tri dana posetilo oko 3.000 ljudi i može se reći da je ova fešta sve poznatija među našim ljudima i da svake godine dolazi sve više naših zemljaka. Među njima je i Vladimir Rudić iz Vetingena, koji je doveo i društvo.\n- Došla nam je u posetu porodica Petrović iz Berna i doveli smo ih ovde na gradsku feštu da se malo provedemo. Tu se malo zagrevamo i uzimamo zalet, a posle ćemo nastaviti u Srbiji gde idemo na odmor od 21. jula - kaže Vladimir, koji je rodom iz Sremske Mitrovice.\nKao u Gradištu\n- Svake godine dolazimo pod naš šator na Vetingen fešti. Mnogo je lepo, a najviše smo tu da bi slušali našu muziku uživo, veselimo se, jedemo naše specijalitete i baš je fino. Kao da se nalazimo na vašaru u Gradištu - izjavila je Violeta Firlović, rodom iz Velikog Gradišta, koja je došla sa troje dece, Kristijanom, Ksenijom i Stefanom.\nVodiće nas pravim putem\nDonosi mudrost koja nam nedostaje\nŠVAJCARSKA Duško kuva i kolače pravi\nŠVAJCARSKA Mileva Marić i dalje u zapećku\nŠVAJCARSKA Molitva za vaskrs srpstva\nDinar prema evru na istom nivou, kurs 118,3269


NUNS: Vulin etiketira Cvijića - Dijalog.net\nNaslovna Vesti Srbija NUNS: Vulin etiketira Cvijića\nPostavljeno 4. August 2021.\nBeograd, 04. avgust 2021. – Nezavisno udruženje novinara Srbije (NUNS) osudio je nastup ministra unutrašnjih poslova Aleksandra Vulina.\nVulin je u emisiji Fokus na Televiziji B92 izjavio da je novinar Vuk Cvijić “član stranke Vuka Jeremića“, lažno ga označavajući kao partijskog aktivistu.\nProteklih godina sve je češća praksa državnih funkcionera i provladinih medija da etiketiraju nezavisne novinarke i novinare kao članove i aktiviste opozicionih partija i lažno ih optužuju za partijski angažman, navodi se u saopštenju.\nU saopštenju NUNS upozorava da novinarska profesija nije i ne sme da bude u službi politikantskog potkusurivanja, niti da služi za predizborne obračune sa političkim rivalima, te da niko ne sme, pogotovo predstavnici vlasti, da se na ovakav način ophodi prema našim novinarima.\n“Ovaj slučaj ćemo registrovati u Bazi napada i pritisaka na novinare kao i u regionalnoj bazi SafeJournalists.net i o njemu obavestiti međunarodne organizacije“, poručuje u saopštenju NUNS.\nOznakeAleksandar VulinmedijiNUNSVuk Cvijić\nPrethodno Ispolitizovan i netransparentan konkurs Ministarstva za zaštitu životne sredine\nSledeće Transparentnost Srbija: Lako proverljive laži Gorana Vesića\nTop Tags evropske integracije Civilno društvo Evropska unija OCD Srbija i Evropska unija Evropska komisija istraživanje mediji Društvo konkurs lokalna samouprava Vlada Republike Srbije vladavina prava mladi ljudska prava


SAKOM-ova donacija Srpskom pravoslavnom manastiru „Duboki potok“ – SAKOM\nSrpsko-azerbejdžanskoj privrednoj komori „SAKOM“ obratio se arhimandrit Romilo Jelić, iguman manastira „Duboki potok“ koji se nalazi u opštini Zubin Potok i pripada Eparhiji raško-prizrenskoj, dok manastirska crkva predstavlja nepokretno kulturno dobro i spomenik kulture.\nArhimandrit Romilo Jelić obratio nam se sa molbom u vezi nabavke računarske opreme koja bi manastiru olakšala komunikaciju i druge aktivnosti.\nOvaj manastir ima poseban značaj u prosvetiteljskom životu Kolašina. Naime, upravo je u konaku manastira „Duboki potok“ 1891. godine osnovana prva škola. Kako i sam iguman Romilo navodi, duhovna od prosvetne misije manastira „Duboki potok“ ne mogu se odvojiti kao što se ni manastirski, crkveni život ne može odvojiti od narodnog.\nU manastiru „Duboki potok“ se čuvaju stari dragoceni rukopisi iz 16. veka od kojih su neki napisani i na pergamentu.\nObzirom na značaj ovih restauriranih rukopisa, SAKOM je odvojio sredstva za nabavku specijalnog bibliotekarskog ormarića koji će omogućiti da se ovo kulturno nasleđe neoštećeno preda budućim naraštajima.\nUpravni odbor SAKOM-a je na sednici održanoj 29. marta 2021. godine jednoglasnom odlukom odobrio nabavku i kompjuterske opreme (jedan laptop, štampač i monitor), kao i 2.000,00 (dve hiljade) evra za kupovinu posebnog bibliotekarskog ormarića za držanje starih knjiga.\nNa godišnjem zasedanju Skupštine Srpsko-azerbejdžanske privredne komore „SAKOM“, održanog 28. maja 2021. godine, članovi su se saglasili da se i ubuduće održava veza sa ovim manastirom koji je delio i deli sudbinu svog naroda i odigrao važnu ulogu. U očuvanju srpskog naroda u severnom delu Kosova.


CRTA - Stažiranje u CRTI\nCRTA je organizacija koja okuplja grupu аktivistа i novinаrа koji zаjedno sа grаđаnimа utiču nа povećаnje odgovornosti institucijа i jаvnih funkcionerа u našem društvu. Kao organizacija koja se bavi javnim poslom, želimo da svoje iskustvo podelimo i sa mladim ljudima željnim novih znanja i sticanja različitog iskustva. Pred Vama se nalazi poziv za sticanje novih znanja u oblasti kancelarijskog poslovanja. Finansije i administracija predstavljaju važan segment poslovanja u našoj organizaciji i tome se pristupa veoma odgovorno.\nStažiranje će trajati u periodu od najmanje četiri do najviše šest meseci.\nCRTA se obavezuje da će svim stažistima koji praksu obave na dogovoren način izdati važeću potvrdu o uspešno realizovanom stažiranju u CRTA organizaciji i potencijalno dati preporuku za nove poslodavce.\nSteknete radno iskustvo i praktična znanja iz oblasti finansija i administracije.\nRadite u timu sa kreativnim, dinamičnim ljudima i pratite najnovije trendove u kancelarijskom poslovanju.\nUnapredite svoje organizacione veštine.\nApsolventi ili postdiplomci Ekonomskog fakulteta i drugih srodnih fakulteta\nPoznavanje rada na računaru (MS Office, internet, paint)\nPrijave sa biografijom i motivacionim pismom dostaviti najkasnije do 23. avgusta do 17 sati na office@crta.rs, sa naznakom STAŽIRANJE Fin&Admin\nSamo kandidati koji prođu uži izbor će biti kontaktirani.


(VIDEO) Kiša potopila KRUPAJSKO VRELO\n12:09: PM četvrtak 26 maja, 2022\nPosted on 23. juna 2020. at 25. juna 2020. by Ist Media\nŽAGUBICA, (IST Media) Jedna od najlepših turističkih destinacija u opštini Žagubica – „Krupajsko vrelo“, poplavljeno je danas nakon obilnih kiša koje su zadesile to područje u kome je, zbog poplava u obližnjem selu Krepoljin, lokalna samouprava uvela vanredno stanje.\nVoda koja se izlila iz Krupajske reke, a koja se puni slivovima sa planine Beljanice, poplavila je dvorište i terasu smeštaja „Krupajsko vrelo“ porodice Petrović, a poplavni talas stigao je do samog ulaska u objekat.\nZbog toga su pripadnici Sektora za vanredne situacije, ali i domaćini, postavili zaštitne džakove kako voda ne bi prodrla u motel.\nUgroženi i pomoćni objekti\nVoda je pretila da ugrozi i porodični pastrmnjak, ali srećom nije načinjena veća šteta.\nVlasnik Krupajskog vrela Ljubiša Petrović, nada se da će uspeti da sanira posledice poplave kako bi spreman dočekao turiste koji ovde hrle na vrhunsku svežu pastrmku.\nPredsednik opštine Žagubica Safet Pavlović, koji nam je sa lica mesta poslao video materijal, rekao je za IST Medija da je mehanizacija bila nemoćna u ovom slučaju, i da se ovoliki vodostaj Krupajske reke ne pamti.


EU: Sankcije Rusiji ostaju do proleća | Teslić Online\nBRISEL – Bez drastičnog zaokreta u spoljnoj politici Moskve, sankcije Rusiji koje je Evropska unija uvela zbog Ukrajine ostaće na snazi bar do marta sledehe godine, kažu Tanjugovi diplomatski izvori u Briselu.\nNekoliko visoko pozicioniranih zapadnih diplomata pri EU je u odvojenim razgovorima za Tanjug odbacilo izveštaje nekih medija da je EU spremna da već krajem oktobra ukine sankcije Rusiji kako ne bi ugrozila snabdevanje ruskim gasom tokom predstojeće zime.\n“Da bi sankcije bile skinute ili ublažene za to bi moralo da glasa svih 29 članica EU, a u ovom trenutku takav konsenzus ne postoji”, rekao je predstavnik jedne važne evropske zemlje koji je tražio da ostane anoniman.\nOn je podsetio da se pojedine baltičke zemlje ne samo protive skidanju sankcija, već traže da one budu pooštrene zbog navodnih provokacija Rusije u blizini njihovih granica.\nFrancuski “Figaro”, ali i neki drugi mediji, objavili su ovih dana spekulacije da su članice EU, zabrinute zbog mogućnosti da Rusija tokom zime prekine dotok gasa Evropi preko Ukrajine, naložile svojim ambasadorima da tokom sledeće nedelje razmotre mogućnost ukidanja sankcija.\nPovod za ovu odluku, prema tim izveštajima, bilo bi nedavno naređenje ruskog predsednika Vladimira Putina da povuče trupe sa ukrajinske granice i činjenica da se primirje između ukrajinskih i prosruskih snaga kako-tako održava.\nEvropski diplomati, međutim, ukazuju da se i pored Putinovog naređenja uz granicu sa Ukrajinom još nalazi značajan broj ruskih vojnika, kao i da su oni, uprkos demantima Moskve, prisutni i u samoj Ukrajini.\n“Ukoliko bi Rusija potpuno povukla trupe i prihvatila međunarodne posmatrače na granici ispunila bi uslove za skidanje sankcija, ali to zasad ne deluje verovatno”, kažu oni.\nPutin je na sastanku sa evropskim liderima u Milanu u petak odbio da prihvati međunarodne posmatrače na granici, mada je dozvolio mogućnost da se granica nadgleda iz vazduha putem bespilotnih letelica.\n“Problem je što Rusija traži da među osobljem koje upravlja letelicama ne bude Francuza i Nemaca, a to je za nas neprihvatljivo”, kažu u Briselu.\nTanjugovi izvori u Briselu kažu da je ključni faktor za održanje sankcija Rusiji zaoštravanje stava nemačke kancelarke Angele Merkel prema Moskvi.\nMerkel se donedavno zalagala za oprezniji pristup EU Rusiji, ali je u međuvremenu izgubila poverenje u Putina, kažu diplomate i podsećaju da je nemačka kancelarka u četvrtak uveče otkazala bilateralni sastanak sa Putinom, na koji je on zbog parade u Beogradu kasnio nekoliko sati.\nUpitani da prokomentarišu mogućnost da Rusija ukine dotok gasa i tako ostavi Evropu bez grejanja, diplOmate kažu da je opasnost od toga preuveličana.\n“Čak i ako bi Rusija sutra zavrnula gas, u skladištima ga ima dovoljno za bar tri meseca normalne potrošnje, što daje dovoljno vremena da se nađu alternativni izvori”, kažu oni, ukazujući da bi takav potez Moskve mnogo više oštetio ruski budžet nego evropske potrošače.\nU Briselu podsećaju da su sankcije Rusiji, koje uključuju zabranu putovanja u EU i zamrzavanje imovine značajnom broju ruskih funkcionera, kao i zabranu poslovanja sa nekim preduzećima i bankama, oročene do marta 2015.\nTada će Evropski savet glasati da li sankcije treba produžiti, a za takvu odluku će opet biti neophodan konsenzus svih članica.\n“Ukoliko do marta ne dođe do eskalacije sukoba u Ukrajini, postoje dobri izgledi da sankcije u martu budu ukinute”, kažu u Briselu.\nKomentarišući odnose Rusije sa Evropom, Lavrov je rekao da je reč o susedima između kojih postoji vekovima duga zajednička istorija, ocenivši da je pogubna sadašnja politika Evropljana, usmerena na kažnjavanje Rusije sankcijama.\n“Naši partneri koji su zapravo uveli sankcije ne kriju da mere nisu usmerene na Ukrajinu. U suštini, njihove izjave i dela stalno pokazuju istinski cilj ovih ograničenja – promeniti Rusiju i njenu poziciju po ključnim pitanjima koja su za nas stvar principa, primoravajući državu da prihvati poziciju Zapada”, rekao je Lavrov.\n“Uopšte govoreći, nama se poručuje da promenimo našu politiku i pristup. Bila bi druga stvar da nam je ponuđeno da zajednički nečem težimo. Ali nama se kaže: mi znamo kako da postupamo i vi morate da učinite isto”, dodao je šef ruske diplomatije.\nOdnosi između Rusije i SAD su komplikovani u pogledu suštine pitanja oko kojih su dve strane podeljene, o kojima razgovaraju i pokušavaju da ih reše, kao i u pogledu atmosfere, nastale iz očiglednih razloga, rekao je Lavrov.\n“Većina predloga koja dolazi sa američke strane orjentisana je prema njihovim interesima”, kazao je Lavrov i dodao da Rusija, po pravilu, pokušava da uvaži pristup druge strane i pronađe ravnotežu takvih interesa, istovremeno iznoseći svoje predloge.\n“Ovo je veoma težak zadatak, podrazumevajući, prirodno, sadašnju situaciju na Bliskom Istoku i Severnoj Africi”, rekao je Lavrov.\nRusija sarađuje na veoma teškom problemu iranskog nuklearnog programa, zamrznutom problemu vezanom za Korejsko poluostrvo bez nuklearnog naoružanja, i nizu pitanja u Savetu bezbednosti Ujedinjenih nacija, rekao je Lavrov i dodao da je tema Ukrajine uvek prisutna u razgovorima sa svim partnerima.\n“Ono što se dešava u odnosima naša dva predsednika dokazuje da ćemo pronaći izlaz iz krize i pomoći ukrajinskoj braći da se dogovore kako treba da izgrade i razvijaju svoju državu”, rekao je Lavrov, a preneo TAS S.\nŠef ruske diplomatije je istakao da Rusija podržava sve napore usmerene na implementaciji sporazuma, uključujujući one iz Minska koji se već primenjuju, kao i one postigute uz učešće Rusije, SAD i Evropske unije u Ženevi ove godine.\nLavrov je rekao da je ruski predsednik Vladimir Putin ranije predložio otpočinjanje ozbiljnih razgoovora sa EU o uspostavljanju zajedničkog ekonomskog i humanitarnog prostora od Atlantika do Pacifika.\nPrevious: Dodik: Sa Kacinom nema razgovora\nNext: Abas nazvao jevrejske naseljenike “krdom stoke”\nTeslić – otuđen električni alat


e-novine.com - Ustala je Srbija da odbrani Adema\n05.05.2012 - 15:21\nSlučaj Ljajić: Bruka za fudbal, ponos za medije\nUstala je Srbija da odbrani Adema\nPedagog i učenik: Delio Rossi i Adem Ljajić\nZa razliku od političkih izveštača i samoukih analitičara koji se iz petnih žila trude da glorifikaciju svakovrsnog nasilja umotaju u karikaturalnu tranzicionu verbalistiku ubrzanog demokratskog i privrednog razvoja pod mudrim vođstvom Manjeg zla, sportski novinari, profesionalci koji se obraćaju kriminalcima od milošte prozvani huliganima, ne biraju reči u podsticanju razularenosti i jačanju zla, većeg ili manjeg, koja razara svaku ideju o civilizovanom i uređenom društvu\nMonstrum i Mrzitelj: Delio Rossi, žrtva bezobrazluka\nPovod za najnoviju i omiljenu sportsku disciplinu, provalu mržnje prema svemu što nije srpsko, bio je nesvakidašnji i bizarni incident koji se dogodio u italijanskom fudbalskom prvenstvu, na utakmici Fiorentine i Novare, kada je trener Delio Rosi, iznerviran njegovim dobacivanjem i gestovima, fizički nasrnuo na Adema Ljajića, mladog Bošnjaka iz Novog Pazara koji je nekoć prolelujao kroz FK Partizan.\nPrezauzeti svakodnevnim političkim nasiljem koje sprovode državotvorni dužnosnici, nismo nameravali da se bavimo ovom sportsko-huliganskom temom, međutim, posle grube nesportske igre Kurira i mnogobrojnih pogibeljnih startova đonom, sportska redakcija e-novina je rešila da utrči na teren. Povod je bila konferencija za štampu trenera Partizana Avrama Granta, koji je konačno rekao nešto konstruktivno otkako je došao u Beograd: “Ljajića je trebalo tući u svlačionici!”, što je i naslov zgranutog Kurira, omiljenog sportskog, političkog i kulturnog dnevnika ambasadorke Meri Vorlik.\n“Trener Partizana Avram Grant nije osudio fizički napad Delija Rosija na Adema Ljajića, već je samo poručio da to nije trebalo da uradi na terenu, već u svlačionici. Ovom izjavom izraelski stručnjak je zgrozio celu sportsku javnost u Srbiji, i to u trenutku kada svi pravi i istinski sportisti ne mogu da pronađu reči gađenja i prezira zbog onoga što je uradio sada već bivši trener Fjorentine”, piše Kurir, ne nalazeći ni reči opravdanog gađenja i prezira za prostakluk Adema Ljajića, inače profesionalca za skupe pare.\nCitirajući Granta koji je pred “Večiti derbi” (koji to već decenijama nije) šaljivo zapretio svojim fudbalerima “Ako mi neko nešto prigovori, nokautiraću ga kao Delio Rosi Adema Ljajića!”, prefinjeni kuriri ne uspevaju da se dovoljno skandalizuju: “Ovakvim stavom Izraelac je pljunuo ne samo na Adema Ljajića, koji je u Partizanu ostavio daleko veći i dublji trag nego što je on, već i na srpsku reprezentaciju, čiji je Ljajić član. Ukoliko već radi i zarađuje novac u Srbiji, Grant bi ipak s malo više poštovanja trebalo da se odnosi prema ovdašnjim sportistima, a svoje neprimerene primedbe i sugestije mogao bi da zadrži za sebe”, zaključuje Kurir u demokratskom duhu navijačice Meri Vorlik.\nRosi: Ne dam na porodicu\n“Žao mi je, izvinjavam se građanima Firence, igračima, klubu i Ljajiću. Nikada u karijeri nisam udario nekoga, ali zahtevam da se poštuju klub koji treniram i moja porodica. Zato sam tako reagovao. Neke granice moraju da postoje. Ako mi neko pominje porodicu, ne mogu da se pravim da nisam čuo. Platiću cenu za svoje postupke koji su bili sramotni, ali sa ljudske strane su razumljivi”, rekao je Rosi italijanskim medijima.\nU danima koji su prethodili Grantovom pedagoško-humorističkom pristupu, Kurir je ustupio prostor vulgarnoj vedeti, iz nekog logičnog razloga reprezentativcu Srbije Ademu Ljajiću, verovatno veoma prijatno iznenađenom podrškom koja je stizala sa svih strana, iz svakog tupog ugla.\n“Fudbaler Fjorentine Adem Ljajić u ekskluzivnoj izjavi za Kurir ističe da nijednom rečju nije uvredio sada već bivšeg trenera, koji ga je pretukao tokom meča s Novarom, nakon što ga je u 31. minutu izveo iz igre. Ljajić priznaje da mu je samo ironično dobacio kako nije u redu što uvek njega zamenjuje. Srpski reprezentativac zahvaljuje na podršci koja mu stiže iz Srbije, a kojoj se pridružio i novi selektor Siniša Mihajlović.”\nI zaista, umesto osude, dodatne finansijske i disciplinske kazne koju bi izrekao Fudbalski savez Srbije (FSS), rezervisanih termina kod psihologa, volonterskog doprinosa nekog psihijatra, stručna i ostala javnost uputile su samo reči hvale za uličarsko ponašanje jednog preskupo plaćenog profesionalca. Brže-bolje se oglasio i selektor Siniša Mihajlović, pružajući bezuslovnu podršku nevaspitanom reprezentativcu, što i nije posebno iznenađenje ako se samo prisetimo Mihajlovićevih barabskih ispada tokom igračke karijere.\nZbog novopečenog selektora ni po muke, jer reč je o pojedincu, jedva prosečno obrazovanom, kojem to nije smetalo da besomučno udara po lopti. Međutim, kada u odbranu dripačkog ponašanja stane institucija, onda je to problem koji se, preko fudbala, preliva u sve jazbine ovog ionako devastiranog društva i pripadajuće mu demolirane države. FSS nije prezao od kontradiktornih gadosti:\n“Fudbalski savez Srbije najoštrije osuđuje viđene scene na utakmici italijanskog prvenstva između Fiorentine i Novare, kada je u 32. minutu trener domaće ekipe Delio Rosi fizički nasrnuo i zadao veći broj udaraca igraču svoje ekipe i reprezentativcu Srbije Ademu Ljajiću.\nU prvoj reakciji na ovaj nemio događaj, u potpunosti stran sportu, smatramo za sasvim primerenu odluku čelnika Fiorentine, koji su odmah posle utakmice smenili trenera Rosija.\nKoristimo priliku da uputimo reči podrške Ademu Ljajiću u verovatno za njega najtežem trenutku u karijeri i da mu poručimo da smo uz njega. Naravno, ne podržavamo Ljajićev gest iskazan prilikom zamene tokom prvog poluvremena, jer igrač-profesionalac mora da se povinuje svakoj odluci trenera”, relativizacija je i zamena teza koja stoji na zvaničnom sajtu FSS.\nPreko Firence do katarze: Kurir je oduvek osuđivao sve zločine, pa i ovaj\nNormalno, u Ljajićevu odbranu dali su se i oni ljudi u srpskom fudbalu koje, iz ko zna kog razloga, nazivaju “stručnjacima” i “pedagozima”. Selektor mlade reprezentacije Aleksandar Janković pronicljivo je zapazio da “postupak Ljajića verovatno nije bio ispravan”. Tu se se našle i kolezi na Ljajić, Zoran Tošić koji je objasnio da su “emocije savladale Ljajića”, i Miralem Sulejmani koji je samouvereno poručio “podržavam Ljajića iako je pogrešio jer razumem kako je kad je igrač nezadovoljan.”\nA ko je, zapravo, Adem Ljajić, taj momak po simptomatičnom nadimku “Mali Kaka” koji je, prema pisanju nesportskog Kurira, “u Partizanu ostavio daleko veći i dublji trag nego Grant, baš kao i u srpskoj reprezentaciji“?\nPrvi nastup za beogradske crno-bele imao je 29. jula 2008. Prvi gol, i to na poziciji srednjeg napadača, postigao je četiri meseca kasnije, 23. novembra 2008. godine. Posle godinu i po dana, u januaru 2010, Ljajić je potpisao za Fiorentinu. U tom periodu, mladi Novopazarac je odigrao čak 38 utakmica za Partizan i postigao impozantnih 9 golova, po jedan na svaka dva meseca karijere u Humskoj ulici. U svim reprezentativnim selekcijama odigrao je 38 utakmica i protivničku mrežu pogodio osam puta, upisujući se tim tempom u listu strelaca jednom na pet odigranih utakmica. U Fiorentini je pokazao da može i gore od ovoga. Naime, za “Ljubičaste” iz Firence odigrao je do suspenzije čitavih 50 utakmica za 29 meseci i postigao šest (6) pogodaka, po jedan na svakih pet meseci.\nKurirov pogled izbliza: Otkriven još jedan mrzitelj Srba koji napada Bošnjaka\nI onda, kada krene serija kvalifikacionih utakmica, kada na terenima širom sveta naše nogometne vedete prikažu uobičajenu inferiornost, kada selektor pokaže umeće uz adekvatnu porciju zasluženih poraza, nikom neće pasti na pamet ovaj incident sa Ljajićem, niti uzročno poslednična veza nevaspitanih momaka i sportskih neuspeha. Još manje su šanse da će neko primetiti kontinuitet divljačkog ponašanja na terenu iz kojeg ne može proisteći ništa drugo osim bruke koja često nema nikakve veze sa sportom iako se događa na sportskom borilištu. Dovoljno je prisetiti se doprinosa pljuvačnih žlezda aktuelnog selektora Mihajlovića, Mirkovićeve perverzne želje da se dočepa hrvatskih mošnica, ili desetina crvenih kartona u najvažnijim utakmicama, da bi se razumelo da takvi “sportski radnici”, u nekontrolisanim domaćim uslovima, suočeni sa ozbiljnim sportskim kolektivima, nikada neće postići ništa, osim upisivanja domaćih prezimena u almanah fudbalskih gadosti.


Čerkez je na današnjoj sednici Predstavničkog doma Parlamenta FBiH istakao da je trenutno 46 osoba na respiratorima, te da taj broj kontinuirano raste, prenosi Srpskainfo.\n– Oko 600.000 „Fajzer“ vakcina trebalo bi doći u BiH, od čega je predviđeno 400.000 za FBiH – najavio je Čerkez.\nPrema njegovim rečima, broj testiranja je zadovoljavajući u Kantonu Sarajevo, a u FBiH je vakcinisano 24 odsto stanovništva, te sedam do deset odsto je vakcinisanih van BiH što znači da je procenat vakcinisanih veći od 30 odsto, prenosi Dnevni avaz.\n– Zdravstveni sistem u ovim situacijama morao bi biti van politike. U kantonima je u potpunosti izgubljen sistem nadzora nad epidemiološkom situacijom – kaže Čerkez.\nVIŠE OD 300 ZARAŽENIH U Federaciji BiH 18 osoba preminulo od posledica korone\nU FBiH preporučena vakcinacija dece iznad 12 godina slabijeg imuniteta\nČerkez upozorava: "Više od 90 odsto hospitalizovanih u FBiH nije vakcinisano"\nUmrlo 16 pacijenata: U FBiH zaraženo još 615 osoba


RTCG - Radio Televizija Crne Gore - Nacionalni javni servis :: Nauka i tehnologija :: Fejsbuk uklonio tri milijarde lažnih naloga\nZA ŠEST MJESECI 23. 05. 2019. 23:33 >> 23:37 0\nFejsbuk uklonio tri milijarde lažnih naloga\nKompanija Fejsbuk saopštila je danas da je uklonila više od tri milijarde lažnih naloga od okotobra do marta, što je dva puta više nego prethodnih šest mjeseci.\nNovi izvještaj Fejsbuka objavljen danas međutim ne navodi koliko lažnih naloga je moguće propušteno.\nPovećanje ukazuje na izazove sa kojima se Fejsbuk suočava u uklanjanju naloga koje kreiraju kompjuteri da bi širili spam, lažne vijesti i druge neodgovarajuće sadržaje. Kako se usavršavaju sredstva Fejsbuka da primijeti ovakve naloge tako se usavršavaju i kreatori ovih lažnih naloga.\nFejsbuk navodi da je većina lažnih naloga blokirana u roku od nekoliko minuta od njihovog stvaranja, prije nego što ih je neko vidio i prijavio kompaniji.\nFejsbuk ima 2,4 milijarde aktivnih mjesečnih korisnika. Većina uklonjenih naloga neće se primijetiti u tom broju, međutim kompanija ipak procjenjuje da je pet odsto njenih mjesečnih aktivnih korisnika lažno.


„Ogradite“ dečiju teritoriju za igru – MAMIN SVET\nHome Organizujte sePojednostavite život\t„Ogradite“ dečiju teritoriju za igru\nby Mamin svet 28. januara 2012. 0 comment\nBorba sa dečijim igračkama je svakodnevna, a kako deca rastu, igračke su sve sitnije, pa je „haos“ teško držati pod kontrolom. Iako postoji dosta načina da se igračke drže u redu, nekada je prosto najbolje, umesto stalnog podsećanja da se igračke skupe, ili još gore toga da sami skupljamo silne kockice, bojice, autiće i ostalo, naći malo neobičnija rešenja. Jedno takvo rešenje našli smo na sajtu Parenthacks.\nDeo u kojem se deca igraju, narč?ito ako su u pitanju Lego kocke koje se više dana sklapaju, šine i vozovi i slične igračke, može da se „ogradi“ lepljivom trakom. Tako nered i igračke ostaju „unutar ograde“, deca nastavljaju svoju igru, a vama je prostor oslobođen.\nOvo je super ideja, naročito ako ste ikada zgazili Lego kockicu u mrklom mraku 🙂\n„Ogradite“ dečiju teritoriju za igru was last modified: 28 februara, 2012 by Mamin svet\nde?ija igradobre ideje za urednostigračkesre?ivanje igra?aka


KOLUBARSKI KOTLIĆ U NEDELJU 25. JULA - LAJKOVAC NA DLANU\nKOLUBARSKI KOTLIĆ U NEDELJU 25. JULA\nJul 24, 2021 Jul 25, 2021 Snežana Bilić\nSekcija lajkovačkog Lovačkog društva “Dragan Radović” i TuristIčka organizacija opštine Lajkovac, u nedelju 25. jula od 9 časova, kod Lovačke brvnare kraj Kolubare organizuju tradicionalnu manifestaciju Kolubarski kotlić, reviju kulinarstva i takmičenje u kulinarstvu.\nKolubarski kotlić je već zaokružio prvu deceniju postojanja i zakoračio u početak druge, te spade u red masovnijih manifestacija, koja okuplja par desetine takmičarskih ekipa i u proseku oko 150 učesnika, a redovno animira izuzetno veliki broj posetilaca.\nZanimljivo je sa koliko predanosti učesnici takmičenja kuvaju i koliko čuvaju svoju recepturu, pa i najoštrijem oku promakne taj ključni tajni sastojak za vrhunski kotlić.\nPobednicima takmičenjima sleduju nagrade, a pored degustacije specijaliteta posetioce očekuje prateći muzički program. Sve u svemu, zagarantovano je odlično druženje kraj Kolubare, sa osmišljenim sadržajem.\nZainteresovani kandidati za takmičenje se još uvek mogu prijaviti kod predsednika Lovačke sekcije Milana Radovića Malajca, podsećaju u ime organizatora iz Turističke organizacije opštine Lajkovac.\nKolubarski kotlić je još jedan u nizu programa u okviru manifestacije “Dani Lajkovca”.\nHUMANITARNO KNJIŽEVNO VEĆE DANICE ĐURIĆ


Retro nameštaj kompanije IKEA - Moj Enterijer – Kupatila, Nameštaj, Kuhinje, Garniture...\nOvo potpuno ima smisla, ali kolekcionari sada luduju za veoma retkim i retro komadima nameštaja čije cene mogu da dostignu cifre i do 55.000 dolara za jednu stolicu. Sada se, aukcijskim putem, prodaju stari elementi nameštaja kompanije IKEA, a više od 2.000 kuća učestvuje u ovom trendu.\nSu-osnivač akcionarske kuće Barnebys Pontus Silverstope, objasnio je ovaj porast interesovanja za ikonične predmete švedskog brenda: "Za razliku od mnogih njihovih komada koje možemo kupiti danas, stariji IKEA proizvodi su zapravo veoma dobro kreirani i izdržali su test vremena", izjavio je. "Takođe, mnogi od njihovih primeraka su napravljeni u kratkom vremenskom periodu, tako da ih ne postoji previše na tržištu niti u privatnim kolekcijama". Ovo znači da ovakav dizajn nipošto nećete pronaći u širokoj upotrebi, jer to nije bilo moguće ni onda kada je stvoren, a pogotovo ne danas.\nInteresantno je i to, što su neki od najtraženijih predmeta upravo oni koji su se veoma loše prodavali kada su prvi put ugledali svetlost dana. Ostali su predstavljali deo saradnji između kompanije IKEA i dobro poznatih dizajnera tog vremena. Na primer, stolice koje dolaze kao delo futurističkog dizajnera poreklom iz Danske, Vorena Pantona, one su 1993. godine vredele 65 dolara a sada se prodaju za više od 1.200.\nPROČITAJTE SLEDEĆI TEKST: IKEA nas vodi u nove avanture


11-09-2020 20:15 Srbija Stav\nMilo Đukanović je godinama pažljivo birao političke i poslovne partnere, svoju opoziciju, tzv. slobodne intelektualce i novinare, posebno u Srbiji, da danas, nakon što je uprkos neravnopravnoj izbornoj trci poražen, ne mora ništa da govori. Umesto njega čine to oni u koje je godinama ulagao za dan koji je došao.\nTako od 30. avgusta, od noći kada je postalo jasno da je okončana tridesetogodišnja autokratska vladavina u Crnoj Gori, regionom odleže plač Milovih sinekuraca (termin pozajmljen) i nije jasno da li je Đukanovićev režim poražen u Beogradu, Sarajevu ili Tirani. Jednog dana, kada novinari istraživači budu rekli svoju poslednju reč o njegovoj vladavini, biće jasno da je Đukanovićevim padom počela da se ruši regionalna kriminalna hobotnica i da tu niko u stvari nije plakao za Milom. Otud ovolika buka i bes na tri časna čoveka koji su seli i za čas se dogovorili da hoće da organizuju život u normalnoj državi, što Crna Gora sigurno u ovom trenutku nije. Po blagoslov za takav sporazum očito nisu nigde išli, jer da jesu, ne bi Vučićeva tabloidna mašinerija već dva dana činila sve da sporazum sruši, a potpisnike (posebno jednog) stave na stub srama.\nUgledni profesor, čovek koji je srušio neprikosnovenog Đukanovića, čovek bez hipoteke, preko noći je postao Amfilohijev premijer koji neće da otprizna Kosovo. Zdravko Krivokapić, čijom zaslugom i jeste slomljen Đukanovićev režim, ni kriv ni dužan postao je legitimna meta Vučićevih tabloida. Pokazalo se da Aleksandar Vučić ne može, čak i kad bi hteo, tako lako da odustane od svog partnera u Podgorici, kojem ovog puta nije pomogao kao 2016, lažima o državnom udaru, ali nije mu ni odmogao, kako se Đukanović u dogovorenoj igri prenemagao pred TV gledaocima. Sad je trenutak, dok još nema skupštinske većine u Crnoj Gori, da osovina Vučić-Đukanović ponovo pokuša da se učvrsti, i na tome rade i jedni, i drugi. Međutim, promene koje sasvim sigurno kreću iz Podgorice uplašile su Aleksandra Vučića, posebno što su one došle na krilima hrišćanske pobune koju je predvodio vremešni crnogorski mitropolit, i posebno što je shvatio da i u neravnopravnoj utakmici favorit može da izgubi. Zna Vučić da je kod Srba ma gde oni danas živeli Amfilohije Radović simbol otpora i da su njegove moći da na mitropolitovom imidžu poradi na način njemu svojstven minimalne. Primetno je bilo da za vreme trajanja litija Vučićeva tabloidna fabrika nije proizvodila laži o Amfilohiju i već tada je bilo očigledno da je istraživanje javnog mnjenja Vučića upozorilo da bi iz sukoba sa Amfilohijem mogao izaći poražen.\nDa bi izbegao otvoreni sukob sa Amfilohijem, koji je neminovan i koji se neće moći izbeći zbog Đedovog poznatog stava o Kosovu i Metohiji, Vučić je ponovo pribegao jedinom oružju koje ima, tabloidima, koji već nekoliko dana direktno okrivljuju Amfilohija za sporazum tri pobedničke koalicije u Crnoj Gori. Time u stvari na indirektan način okrivljuje Amfilohija za odluku da nova crnogorska vlada neće raditi na otpriznavanju Kosova samo ne bi li sakrio da je u Vašingtonu potpisao da se Srbija obavezuje da će obustaviti kampanju protiv priznanja Kosova i to na neodređeno vreme.\nZdravko Krivokapić, univerzitetski profesor, zahvaljujući kome je tzv. prosrpska lista osvojila preko 32% pobedu će morati da brani najpre u svojoj koaliciji, od Mandića i Kneževića koji su pod Vučićevom kontrolom, potom u koaliciji za formiranje buduće vlade, a onda i pred zvaničnim Beogradom, koji je pouzdan Đukanovićev partner. Uspe li da se odbrani pred svima i od svih, profesor Krivokapić će time odneti značajniju pobedu od one 30. avgusta, kada je bacio DPS na kolena, i direktno ući u istorijske čitanke Crne Gore.\nAleskandar Vučić će, izvesno je, učiniti sve da se to ne desi!\nIzraelsko priznanje Kosova je uvreda pravde i zdravog razuma, vratiće nam se kao bumerang! Više o tome OVDE.


DRUGOSTEPENOJ DISCIPLINSKOJ KOMISIJI DODIJELJEN PREDMET PROTIV DEBEVCA | Hayat.ba\nDRUGOSTEPENOJ DISCIPLINSKOJ KOMISIJI DODIJELJEN PREDMET PROTIV DEBEVCA\nVisoko sudsko i tužilačko vijeće (VSTV) BiH dodijelio je predmet u drugostepenom disciplinskom postupku koji se vodi protiv predsjednika Suda BiH Ranka Debevca, potvrđeno je Srni iz VSTS-a BiH.\nIniciranjem drugostepenog postupka protiv predsjednika Suda BiH Ranka Debevca, Sistem za automatsko upravljanje disciplinskim predmetima (DKCMS) dodijelio je predmet u rad jednoj od tri stalne drugostepene komisije za sudije”, rekli su Srni u VSTS-u.\nIz VSTV-a nisu precizirali ko su članovi Drugostepene disciplinske komisije u disciplinskom postupku koji se vodi protiv Debevca.\n“Imena članova komisije nismo u mogućnosti dostaviti”, naveli su iz VSTV-a.\nPredsjednik VSTV-a Halil Lagumdžija za Srnu je nedavno rekao da je prvostepeni postupak završen nakon dostavljanja odgovora na žalbu Ureda disciplinskog tužioca, koja se žalila na odluku Prvostepene disciplinska komisije i Debevčevog odgovora na nju.\n“Momentom dostavljanja odgovora na žalbu završen je prvostepeni postupak, otvara se drugostepeni postupak i naš mali sistem koji je analogan CMS sistemu, a zove se DKCMS, povući će jednu od tri već unaprijed formirane disciplinske komisije za sudije”, rekao je Lagumdžija i dodao da se time ide u otvaranje drugostepene faze.\nPrvostepena disciplinska komisija je početkom avgusta Debevcu izrekla javnu opomenu.\nKako je tada saopćeno iz VSTS-a, disciplinska komisija je utvrdila odgovornost tuženog za disciplinske prekršaje “ponašanje u sudu i izvan suda koje šteti ugledu sudijske funkcije i namjerno davanje lažne, obmanjive i nedovoljne informacije u vezi s bilo kojim drugim pitanjima koja su u nadležnosti Vijeća”.\n“Tuženom se za navedene disciplinske prekršaje izriče disciplinska mjera javna opomena”, naveli su u saopštenju.\nDebevac je oslobođen disciplinske odgovornosti za tačku “b” iz tužbenog zahtjeva, bez dodatnog objašnjenja ove tačke.\nDisciplinska tužba je teretila Debevca da se tokom decembra 2020. godine sastao sa direktorom Obavještajno-sigurnosne agencije (OSA) Osmanom Mehmedagićem, protiv kojeg je u tom trenutku vođen krivični postupak, ispred stana treće osobe, kao i da je tužiocu Vedrani Mijović, koja postupa u predmetu u kojem je tuženi učesnik u postupku, uputio komentar neprimjerenog sadržaja.\nIstim tužbenim zahtjevom Debevec se tereti i da je od 2004. godine, sa izuzetkom 2009. namjerno davao nedovoljno informacija o imovini u inostranstvu, odnosno Španiji, kroz lične finansijske izvještaje dostavljene VSTV-u.


Vodic kroz participativno budzetiranje\nParticipativno planiranje budžeta (participativno budžetiranje, odnosno PB) je demokratska praksa učešća građana u procesima donošenja odluka o trošenju novca prikupljenog kroz poreze i druge javne prihode u cilju poboljšanja kvaliteta života u jednoj zajednici i u skladu sa konsenzusom o tome koje projekte i prioritete razvoja treba finansirati.\nPB je proces koji uključuje građane i ostale zainteresovane strane u proces određivanja prioriteta i proces planiranja rashoda budžeta lokalne samouprave. Iako postoje zemlje u kojima je participativno budžetiranje zakonom propisano za ceo budžet, ovde govorimo o participativnom budžetiranju koje se odnosi na relativno mali deo budžeta namenjen za projekte od interesa za lokalnu zajednicu.\nUčešće građana je kombinacija informisanosti, komunikacije i saradnje koja čini da planovi lokalne samouprave odgovaraju potrebama i željama građana.\nSve ovo se može rezimirati u sledećoj definiciji:\n„Učešće građana je proces kojim se problemi, potrebe i želje građana ugrađuju u proces donošenja odluka lokalne samouprave. Učešće građana je dvosmerna komunikacija između građana i lokalnih vlasti čiji je zajednički cilj donošenje kvalitetnijih odluka koje imaju javnu podršku“.


Otvorena Srpska kuća u Pragu | Управа за сарадњу с дијаспором и Србима у региону\nHome>>>Vesti>>>Dijaspora Srbije>>>Otvorena Srpska kuća u Pragu\nOtvorena Srpska kuća u Pragu\n21. novembar 2012.\tDijaspora Srbije, Vesti 742 Views\nSrpska kuća, reprezentativni objekat na pet spratova, površine od preko 1.400 metara kvadratnih, otvorena je u centru Praga, u Sokolskoj ulici br. 18. Oko tri hiljade Srba koji žive u Češkoj, imaće svoj kulturno-informativni centar, biblioteku, fonoteku i kolekciju srpskih dokumentarnih i igranih filmova i serija u Srpskoj kući. U ovom objektu, nalaziće se i sedište udruženja „Sveti Sava“, kao i redakcija časopisa srpske manjine u Češkoj „Srpska reč“.\nZdanje je od velikog značaja za promovisanje srpske kulture u Češkoj, jer će tu biti organizovane izložbe, koncerti, pozorišne predstave, filmske projekcije, nastupi kulturno-umetničkih društava, promocije knjiga i časopisa, autora i izvođača iz Srbije.\nSrpsku kuću su otvorili zamenik Vladine Kancelarije za saradnju s dijasporom i Srbima u regionu Aleksandar Vlajković i predsednik skupštinskog Odbora za dijasporu i Srbe u regionu Aleksandar Čotrić. Oni su zahvalili Gradu Pragu, Vladi i Parlamentu Češke Republike što „podržavaju aktivnosti srpske zajednice u ovoj zemlji i što su zvanično priznali status nacionalne manjine srpskom narodu, iako je malobrojan i nije autohton“.\nAleksandar Vlajković je naglasio da će Kancelarija Vlade Srbije za dijasporu pružati punu podršku aktivnostima Srpske kuće u Pragu. Između ostalog, već je dogovoreno da se u Pragu održava Festival srpskog filma, jer je češka prestonica i evropska prestonica filma, u kojoj su učili srpski filmski velikani. On je izrazio očekivanja da će i država Srbija i njena ministarstva, a posebno Ministarstvo kulture, kao i ambasada u Pragu, pružiti podršku aktivnostima Srpske kuće, jer je to interes dve države i dva naroda.\nČestitajući veliki jubilej – 10 godina rada Srpske organizacije „Sveti Sava“, Vlajković je rekao da su tek sada stvoreni pravi uslovi za delovanje jedne organizacije u prijateljskoj zemlji, koja je uvek na strani Srbije.\n„Kao visoko privredno razvijena zemlja, Češka Republika, koja je članica Evropske unije, želi tešnju privrednu saradnju sa Srbijom, što svakako i Srbija želi, ali je nedovoljno bila angažovana na tome, pa se tek može očekivati da će privrede dve zemlje unaprediti svoje privredne veze.“, rekao je Vlajković.\nOn je naglasio da će u sastavu Kulturno-informativnog centra o Srbiji delovati i srpsko-češka privredna komora. Organizovanje komore preuzeo je Petar Marjanović, vlasnik uspešnog češkog preduzeća Mareks Trejd, koji će okupiti naše poslovne ljude oko ovog projekta, a koji uživa veliki ugled i među nejvišim političarima češke države.\nPredsednik skupštinskog Odbora za dijasporu Aleksandar Čotrić rekao je da je postojanje Srpske kuće u Pragu, u srcu Češke i srednje Evrope, od velikog značaja za srpsko rasejanje koje živi na ovim prostorima.\n„Ova institucija doprineće očuvanju njihovog identiteta, jačanju veza sa matičnom državom i produbljivanju prijateljskih i partnerskih odnosa Srbije i Češke, kao i adekvatnom predstavljanju naučnih, kulturnih, prosvetnih, privrednih, turističkih, sportskih i drugih dostignuća srpskog naroda u Češkoj i matičnoj zemlji“, naglasio je Čotrić.\n„Dosta su nas drugi predstavljali na način koji nije bio istinit“, dodao je on i poručio da je vreme da se pred Evropom i svetom „prikažemo onakvim kakvi zaista jesmo, kao narod velike i bogate kulture koja seže u daleku prošlost“. On je istakao zasluge predsednice Srpskog udruženja „Sveti Sava“ mr Branke Kubeš za dobijanje prostora od Grada Praga i otvaranje Srpske kuće.\nTim povodom narodna poslanica i članica Odbora za dijasporu i Srbe u regionu Dijana Vukomanović uručila je Branki Kubeš državni grb Republike Srbije. Isto priznanje dodeljeno je i privredniku Petru Marjanoviću, vlasniku preduzeća „Mareks trejd“ iz Praga, za njegov dugogodišnji humanitarni rad, kao i zasluge što je Vlada Češke poklonila Beogradu desetak autobusa i tramvaja za potrebe gradskog prevoza.\nSvečanosti otvaranja Srpske kuće prisustvovali su i ambasador Srbije u Pragu Maja Mitrović, zvaničnici Ministarstva kulture Češke i Grada Praga, režiser filma „Oteto Kosovo“ Vaclav Dvoržak i druge ugledne ličnosti iz javnog, političkog i kulturnog života Praga, kao i predstavnici srpske zajednice u Češkoj Republici.\nPrevious Dani srpske kulture u Temišvaru\nNext Festival srpskog filma u Johanesburgu\nKulturno blago Jove Zmaja u digitalnom formatu\nMinistar spoljnih poslova Nikola Selaković poručio je Srbima u Čikagu da su državi Srbiji, kao …


Vozačka dozvola Wien Austrija - Udruženje građana Privileg\nNema vozača koji želi da ostane bez dozvole, pogotovo ako mu je potrebna i poslovno, a ne samo u privatnom životu. Razlozi zbog kojih možete da je izgubite su brojni: od drastičnog prekoračenja brzine, preko alkohola i droga za volanom do opasnog ponašanja u saobraćaju. Ukoliko je za Vaš slučaj pre oduzimanja dozvole predviđen postupak, iskusan advokat pod određenim okolnostima može da Vam spase dozvolu. Za to je, međutim, potrebno brzo reagovanje!\nPitanja koja su nam naši članovi najčešće postavljali u vezi sa vozačkom dozvolom:\nZa koja se dela oduzima vozačka dozvola u Beču i Austriji?\nDa li mi obavezno treba advokat ako mi preti oduzimanje vozačke dozvole u Austriji?\nZa koliko kilometara smem da prekoračim brzinu, a da ne izgubim vozačku dozvolu?\nDa li prilikom svakog oduzimanja vozačke dozvole predviđen postupak?\nS koliko promila mora da me uhvati policija da bi mi u Austriji oduzeli vozačku dozvolu?\nDa li se zbog vožnje pod dejstvom alkohola u Austriji uvek oduzima vozačka dozvola?\nVozačka dozvola, dozvola za upravljanje motornim vozilima, vozačka dozvola Beč i Austrija, oduzimanje vozačke dozvole Austrija, vožnja pod dejstvom alkohola i oduzimanje vozačke dozvole u Beču i Austriji, vožnja pod uticajem opojnih supstanci i oduzimanje vozačke dozvole u Beču i Austriji, prekoračenje dozvoljene brzine i oduzimanje vozačke dozvole u Beču i Austriji, advokat i oduzimanje vozačke dozvole, proces prilikom oduzimanja vozačke dozvole u Beču i Austriji.


- Protesti ne mogu da unaprede kvalitet životne sredine, već kapitalni zeleni projekti koje država sprovodi i u koje ćemo tek ulagati u narednom periodu, ne zato što određen broj ljudi protestuje, vec zato sto imamo plan za čistu i zdravu Srbiju na kojem ozbiljno i posvećeno radimo. Jasno je da današnja blokada puteva nema nikakve veze sa brigom o životnoj sredini, već se radi o zloupotrebi pitanja ekologije u političke svrhe i to od strane čelnika bivšeg režima u Srbiji koji su se enormno obogatili dok su bili na vlasti, raznih pokreta finansijski potpomognutih spolja i pojedinaca koji su hteli da grade mini hidroelektrane u Srbiji, pa kada nisu dobili dozvolu preobratili su se u ostrašćene borce za životnu sredinu - rekla je Vujović.\nOna je dodala da je nedopustivo da se pitanje zaštite životne sredine politizuje i da se zarad nečijih interesa i političkih ciljeva sprovodi teror nad svim građanima, kojima se uskraćuje pravo na slobodno kretanje.\n- Besmisao svega što rade ogleda se u tome što protestuju protiv projekta koji je u fazi istraživanja i protiv kompanije koju su oni doveli u Srbiju 2004. godine i dali joj sve dozvole. Dragan Đilas je do skoro govorio da je rudnik litijuma razvojna šansa za našu zemlju, a sada kad su prodali zemljište kompaniji Rio Sava i to za pozamašnu sumu napadaju taj projekat. Sramno je i licemerno da takvi danas pozivaju na proteste i govore kako je realizacija projekta koji su hvalili štetna po zivotnu sredinu, iako ne postoji dokaz za to jer nijedna studija još nije završena - istakla je Vujović.\nVujović je navela da građani najbolje vide ko radi u njihovim interesu i dodala da je predsednik Aleksandar Vučić primer odgovornog državnika koji je danas otišao da razgovora sa građanima koji žive u dolini Jadra.\n- Država neće dozvoliti ništa što će uništiti životnu sredinu i bitno je da to ljudi znaju. Za razliku od onih kojima je ekologija sredstvo u borbi za lične interese, mi budućnost Srbije vidimo u zelenim investicijama. Svu mehanizaciju koja je prethodnih godina gradila auto-puteve i koridore, škole i vrtice, preusmerićemo na kapitalne zelene projekte, jer tako se brine o životnoj sredini, svojoj zemlji i o kvalitetu života građana - poručila je Vujović.\nIrena Vujović blokada blokada Beograd blokada Beograda


Međunarodni dan borbe protiv nasilja nad ženama – Pljevaljske novine\nPočetna / Vijesti / Društvo / Međunarodni dan borbe protiv nasilja nad ženama\nPljevaljske Novine novembar 25, 2019\tDruštvo Ostavite komentar 348 Pregledi\nZabrinjavajuća prisutnost nasilja nad ženama\nOdlučno prijavljivanje i efikasno procesuiranje ključni su koraci za uspješan odgovor društva prema nasilju u porodici i nasilju nad ženama, koji su prema svim pokazateljima i dalje zabrinjavajuće prisutni u Crnoj Gori, saopšteno je iz institucije Zaštitnika ljudskih prava i sloboda, prenosi RTCG.\n„O ovoj pojavi bilo je teško govoriti u patrijarhalnom, konzervativnom društvu kakvo je crnogorsko, pa je prema njenim uzrocima i posljedicama izostajala sistemska i djelotvorna podrška i zaštita. Međutim, primarno zahvaljujući aktivistkinjama civilnog sektora i činjenici da se sa ove društvene pojave skida veo tajnosti, kojim je istina skrivana kao način očuvanja časti i unutrašnjeg poretka svake porodice, nasilje u porodici i nasilje nad ženama sada je osvijetljeno sa više aspekata“, navodi se u saopštenju.\n„Čak i da zanemarimo ovaj iskustveni podatak, ostaju ozbiljni indikatori o broju prijavljenih i procesuiranih slučajeva nasilja kod policije i sudova (naročito prekršajnih), koji opominju. Kod sudova za prekršaje u toku jedne kalendarske godine procesuira se skoro dvije hiljade akata nasilja, dok se u ovim statističkim okvirima kreće i broj slučajeva registrovan kod Uprave policije. U prvoj polovini 2019.godine došlo je do značajnog povećanja broja predmeta u radu (1.759) u odnosu na prethodnu izvještajnu godinu (2018. je u istom periodu bilo 1.117 predmeta u radu). Znatno su manje brojke kada je u pitanju sudstvo i tužilaštvo, ali to ničim ne umanjuje stepen opasnosti uočene pojave. Naprotiv, reklo bi se da dovodi u pitanje odlučan odgovor, odnosno djelotvornu i odvraćajuću reakciju tužilaštva i sudova“, navodi se u saopštenju.\n„Prvo, proces reforme i implementacije međunarodnih standarda donio je novine u zakonu i postupanju, ali to ne može zaokružiti međunarodnu i unutrašnju obavezu da se sistem kompletira materijalizacijom pravde kroz otkrivanje i kažnjavanje počinilaca ovih nasilnih akata. I drugo, ove reforme nužno prati promjena i/ili jačanje društvene svijesti o nasilju, ne samo u funkciji eliminacije pojave, nego i kao način sprječavanja devastirajućih posljedica koje takvo nasilja ima – primarno na porodicu, ali i na cijelo društvo. Zato je veoma važno da svako ko je u saznanju, reaguje savjesno i prijavi slučajeve porodičnog nasilja u svom okruženju. O nasilju nad ženama i nasilju u porodici ne smijemo ćutati, već se protiv njega moramo odlučno boriti na svim nivoima“, zaključuje se u saopštenju ombudsmana.\nPrethodna Emir Prekić učesnik predstojećeg Kongresa Svjetske tamburaške asocijacije\nSledeća Budžetom planirana značajna sredstva za kulturne projekte\nBS: Procesuirati nalogodavce i počinioce zločina u Štrpcima


Dvanaesti Međunarodni džez festival 28. i 29. oktobra - Kragujevac online - Sve o gradu na jednom mestu\nTrenutno se nalazite na strani: Moj grad Dešavanja Festivali Dvanaesti Međunarodni džez festival 28. i 29. oktobra\nDvanaesti Međunarodni džez festival 28. i 29. oktobra\nU Knjaževsko-srpskom teatru u Kragujevcu, održaće se 12. Međunarodni džez festival, koji će trajati dva dana, 28. i 29. oktobra. Kragujevački džez festival je jedna od retkih lokalnih manifestacija, koja uz staž od dvanaest godina, slovi i za referentnu u Srbiji. Nikada nije bio najveći, ali je uvek svojim repertoarom mogao da stane rame uz rame beogradskom ili niškom festivalu.\nNa kragujevačkom džezfestu, na primer, počela je praksa organizovanja muzičkh radionica, koje su držali učesnici festivala iz zemlje i inostranstva.\nTako je na primer, najbolji BBC-jev džez vokal za 2006, Anita Vardel održala radionicu iz solo pevanja u džezu, kao i Miša Krstić, džez standardi i zašto rokenrol nema svoju akademiju, kao što su džez katedre na Berkliju ili u Gracu. Radionice su sada deo festivala po Srbiji.\nZa razliku od prethodnih godina, kada se festival održavao u drugoj polovini marta, od ove godine pa ubuduće, druga polovina oktobra je rezervisana za ljubitelje džeza.\n-Razlog za pomeranje termina je čiste tehničke prirode. Svi konkursi i potencijalni fondovi za finansiranje ovakvih manifestacija, su od septembra do novembra, uglavnom. Mart je uvek i problem za transfer sredstava za konkurse iz prethodne godine, tako da je oktobar nekako najlogičniji izbor, kaže organizator Gordan Matić.\nUz pomeranje termina održavanja, skraćen je i broj festivalskih dana, sa četiri na dva. Razlog je svima dobro poznat, nedostatak novca za kulturu. Kolateralna šteta iz istog razloga su i radionice ove godine, ali Matić kaže da će se radionice nastaviti čim se obezbede sredstva.\nOvogodišnji repertoar za dva dana 12. Međunarodnog festivala su za petak 28. oktobar, Lena Kovačević (Srbija) i Viena Džez Trio (Austrija), a 29. oktobra nastupaju Asaf Sirkis (Velika Britanija) i Setstat (BJR Makedonija).\nNakon regularnog programa, obe večeri će bend Maksa Kočetovog održati i džem sešn, kome se po pravilu prilkjučuju i bendovi koji su nastupali.\nCena ulaznica za obe večeri je hiljadu, odnosno 600 dinara za jedno veče.


Strukturne pravne mere su potrebne kao bi se zakonodavstvo za ljudska i prava zajednica na Kosovu primenilo u praksi, zaključuje izveštaj Misije OEBS-a | OSCE\nPočetna strana Novosti Vest i saopštenja Strukturne pravne mere su potrebne kao bi se zakonodavstvo za ljudska i prava zajednica na Kosovu primenilo u praksi, zaključuje izveštaj Misije OEBS-a\nStrukturne pravne mere su potrebne kao bi se zakonodavstvo za ljudska i prava zajednica na Kosovu primenilo u praksi, zaključuje izveštaj Misije OEBS-a\nPRIŠTINA, 01. oktobar 2012. godine – Uprkos značajnom napretku u stvaranju neophodnih pravnih okvira za zaštitu ljudskih i prava zajednica, potrebno je više uraditi kako bi se ovo primenilo u praksi, zaključuje izveštaj koji je Misija OEBS-a na Kosovo objavila danas.\nIzveštaj nazvan „Mere sprovođenja zakona koji utiču na ljudska prava na Kosovu“ razmatra stepen do kojeg je usvojeno drugostepeno zakonodavstvo, vladine strategije i programi kao korak u primeni zakona o jednakosti polova, borbi protiv diskriminacije, pristupu ličnim dokumentima, pravima zajednica i pravu na jezik, kao i u zaštiti protiv porodičnog nasilja. Izveštaj navodi konkretne mere u oblastima gde su potrebne dodatne radnje.\nIzveštaj ukazuje da su podzakonski akti za borbu protiv diskriminaciju, zaštitu protiv porodičnog nasilja, prava zajednica i prava na jezik samo delimično razvijeni. Strategije za zaštitu prava svih zajednica kao i za zaštitu kulturnog i verskog nasleđa nisu pripremljene uprkos isteklom pravnom roku.\n„Koncept vladavine zakona u demokratskom društvu ne ogleda se samo u usvajanju neophodnog zakonodavstva već i u spektru pratećih mera primene. Ove mere su od ključne važnosti za primenu zakonodavnog okvira u praksi,“ – istakao je vršilac dužnosti šefa odeljenja za ljudska prava i zajednice pri Misiji OEBS-a na Kosovu, Hjortur Sverrisson.\nIzveštaj pozdravlja pripremu službenog indeksa za podzakonske akte i ujednačeni način na koji su postojeći akti objavljeni. Izveštaj takođe poziva na obezbeđivanje punog poštovanja upotrebe službenih jezika, uključujući i putem pružanja podrške komesaru za jezike.\nMisija OEBS-a na Kosovu ima mandat u zaštiti i unapređenju ljudskih prava, demokratiji i razvoju sektora javne bezbednosti. Misija nadgleda i objavljuje redovne izveštaje o stepenu demokratije i ljudskih prava na Kosovu.


Kako da uvek peglate kosu, a da je pritom ne oštetite?\nSvakog dana peglate kosu, dešava vam se da se sređujete za izlazak ili posao, ali uvek vam fali još vremena da je detaljno ispravite? Svima nam je potrebna dobra pegla koja će učiniti spremanje lakšim i manje štetiti našoj kosi, ali zamislite da sa samo jednim proizvodom u isto vreme i očešljate, ispeglate kosu i sačuvate je od toplote.\nZbog toga je tu pametna električna četka za ispravljanje kose – četka koja će ispuniti sva vaša očekivanja i koja će za samo nekoliko minuta ispeglati kosu. Ona poizvodi anione prilikom češljanja, čime dodatno ojačava kosu! Samo treba da podesite željenu temperaturu koja će biti prikazana na LCD ekranu. Peglanje kose nikad nije bilo lakše, i to za samo 799 dinara na sajtu gruppi.rs\nUgaona brusilica Krischner\nUgaona brusilica Krischner jačine 1100W po ceni od 1.899 dinara. Alat je uvek potreban, kvalitetna brusilica sa diskom od 125mm, samo na gruppi.rs\nAkumulatorska lampa za glavu\nDržač za odlaganje kesa\n100 LED novogodišnjih lampica\nSet od 5 fluorescentnih boja\nUz ovaj set od 5 fluorescentnih boja možete farbati drovo, keramiku, plastiku, odeću, obuću, metal, papir ili staklo. Njihovo jednostavno korišćenje učiniće farbanje zabavnim! Nabavite svoj set po ceni od 1190 dinara samo na gruppi.rs\nX8 PLUS FM


DPS: Policija i MUP da ne rade po nalogu političara\nTanjug 7. januara 2021. 16:59\nPODGORICA – Najuticajnija opoziciona DPS Mila Đukanovića pozvala je danas ministra policije Sergeja Sekulovića i v.d. direktora Uprave policije Veska Damjanovića da svoj posao obavljaju profesionalno i objektivno, a ne prema nalozima i zahtevima političara.\nDPS je pozvala Sekulovića i Damjanovića da u skladu sa svojim nadležnostima spreče svaki pokušaj „demonstracije nacionalističkog divljanja, koje je preplavilo Crnu Goru nakon poslednjih parlamentarnih izbora“.\nIz te stranke su poručili da saopštenje Uprave policije da državna zastava Crne Gore nije zapaljena predstavlja „licemerje i potcenjivanje zdravog razuma građana“.\n„Nedopustivo je da političari zloupotrebljavaju Upravu policije, kao i da rukovodioci ovog organa, na to pristanu“, navodi se u saopštenju i dodaje da je i Sekuloviću i Damjanoviću jasno da je crnogorska zastava naložena sa Badnjakom.


DRI: Ministarstvo kulture evidentiralo i isplaćivalo sa pogrešnih računa | Standard\nDRI: Ministarstvo kulture evidentiralo i isplaćivalo sa pogrešnih računa\nDRI je dala uslovno mišljenje na finansijski izvještaj i pravilnost poslovanja Ministarstva kulture za prošlu godinu. Ovom Vladinom resoru je DRI ostavila rok od 30 dana da joj dostavi plan aktivnosti za realizaciju preporuka, a šest mjeseci da ih izvijesti o realizaciji preporuka.\nIz Ministarstva kulture su juče saopštili da su već u postupku pripreme budžeta za narednu godinu planirali izdatke u skladu sa preporukama DRI.\nU izvještaju koji su sačinili senatori dr Branislav Radulović i Nikola N. Kovačević se navodi da izvještaj Ministarstva kulture nije u svim materijalnim aspektima pripremljen u skladu s važećim okvirom finansijskog izvještavanja.\n– U izvještaju o novčanim tokovima III pogrešno su prikazane tri pozicije i to: ostala lična primanja, transferi institucijama, pojedincima, nevladinom i javnom sektoru i kapitalni izdaci. Utvrđeno je da su prikazani izdaci na način koji nije u skladu sa Pravilnikom o jedinstvenoj klasifikaciji računa za budžet Crne Gore i budžete opština, i to na poziciji – Ostala lična primanja prikazani su izdaci koji su isplaćivani po osnovu isplate doživotnih mjesečnih naknada istaknutim kulturnim stvaraocima u iznosu od 404.257 eura. Ministarstvo kulture je izdatke po osnovu isplate doživotnih mjesečnih naknada istaknutim kulturnim stvaraocima trebalo da u izvještaju prikaže na poziciji -Transferi institucijama, pojedincima, nevladinom i javnom sektoru – navodi se u izvještaju državne revizije.\nNa poziciji Kapitalni izdaci, u izvještaju o novčanim tokovima III, prikazani su izdaci koji su isplaćivani javnim ustanovama i opštinama po osnovu finansiranja i sufinansiranja projekata iz oblasti kulture – za zaštitu kulturnih dobara u iznosu od 199.239 eura.\n– Ministarstvo kulture je izdatke za sufinansiranje i finansiranje projekata koji su isplaćivani javnim ustanovama i opštinama i predstavljaju plaćanja bez odgovarajućeg činjenja protivusluge trebalo da u izvještaju prikaže na poziciji Transferi institucijama, pojedincima, nevladinom i javnom sektoru – naveli su državni revizori.\nTakođe se konstatuje da u evidenciji osnovnih sredstava koju vodi Ministarstvo nema podataka o poslovnim zgradama i prostorijama koje Ministarstvo koristi, što nije u skladu sa Zakonom o državnoj imovini i uredbi.\nZato, kako je preporučila DRI, Ministarstvo kulture treba da vodi knjigovodstvenu posebnu evidenciju nepokretnih stvari koje koristi, na osnovu vjerodostojne knjigovodstvene dokumentacije, u skladu sa propisima o računovodstvu, jedinstvenoj klasifikaciji računa za budžet Crne Gore i opština i razvrstavanju imovine po grupama i metodama za utvrđivanje amortizacije.\nDRI je konstatovala da je Ministarstvo kulture u ostale naknade evidentiralo izdatke od 4.047 eura koji se odnose na isplatu članovima komisija koji nijesu zaposleni u Ministarstvu, što nije u skladu sa Pravilnikom.\n– Ministarstvo kulture je uplatilo 1.169 eura Sindikatu kulture na osnovu međusobnog sporazuma a za potrebe obezbjeđivanja uslova za rad, praćenje, primjenu i tumačenje Granskog kolektivnog ugovora. Novac je isplaćen iz sredstava raspoređenih na računu Konsultanske usluge, projekti i studije, što nije u skladu sa Zakonom o budžetu za 2019 – konstatovala je revizija.\nTakođe je konstatovano da Ministarstvo kulture sredstva za zdravstveno i penzijsko-invalidsko osiguranje samostalnih umjetnika isplaćuje na osnovu obračuna koji dostavljaju područne jedinice Poreske uprave.\n– Revizijom je utvrđeno da se obaveze za doprinose neredovno plaćaju, pa se troškovi uvećavaju za obračunatu kamatu – navedeno je između ostalog u izvještaju.\nRevizijom su utvrđene značajne neusklađenosti poslovanja sa zakonom o državnoj imovini i o obligacionim odnosima.\nMinistarstvo kulture: Budžet za 2021. planiran u skladu sa preporukama\n– To će omogućiti njihovu evidenciju na odgovarajućim kontima. Na ovaj način preporuke će biti u potpunosti realizovane u ostavljenom roku od šest mjeseci – kazali su iz Ministarstva obrazloživši da je to urađeno uvažavajući preporuke DRI, a cijeneći značajnim obezbjeđivanje kontinuiteta u unapređenju sistema upravljanja javnim finansijama.\nPostupak finansijske revizije godišnjeg finansijskog izvještaja Ministarstva kulture za 2019. obuhvatio je, podsjećaju, ukupnu materijalnost za finansijske izvještaje kao cjelinu u iznosu od 97.605 eura, što je 1,37 odsto ukupnih izdataka koji su iznosili 7.124.483 eura.\n– Tokom revizije, u cilju unapređenja sistema upravljanja javnim finansijama, od strane vršioca i subjekta revizije zajednički je konstatovana potreba za implementacijom preporuka od niza nadležnih državnih organa, u dijelu planiranja budžeta i upravljanja imovinom – kazali su iz ovog Vladinog resora.\nNapominju da su utvrđene nepreciznosti u izvještaju o novčanim tokovima rezultat dugogodišnje ustaljene prakse kod planiranja i knjiženja, te da nije utvrđen nijedan slučaj neodgovornog odnosa prema javnim sredstvima.\n– Riječ je o nepreciznom knjiženju isplata doživotnih naknada istaknutim kulturnim stvaraocima koje su kao izdatak evidentirane na poziciji Ostala lična primanja, kako je i bilo planirano godišnjim Zakonom o budžetu, umjesto na poziciji Transferi institucijama, pojedincima, nevladinom i javnom sektoru kako i glasi preporuka DRI. Takođe, (su)finansiranje projekata u dijelu zaštite kulturnih dobara, koje je Ministarstvo kulture obezbjeđivalo za opštine i druge javne institucije, knjiženo je kao izdatak na planiranu budžetsku poziciju Kapitalnih izdataka, a trebalo je na poziciju Transfera institucijama, pojedincima, nevladinom i javnom sektoru – pojasnili su iz Ministarstva.\nMinistarstvo kulture, kako su najavili, već narednih dana revizorskom timu predstaviće plan aktivnosti za realizaciju preporuka koji sadrži mjere, nosioce, aktivnosti i rokove, a sve u cilju ispunjenja preporuka i dodatnog unapređenja upravljanja javnim finansijama.